Ministarstvo inostranih poslova i dijaspore Kosova (MIP) je u subotu, 21. novembra, saopštilo da neće dozvoliti posetu predsednika Srbije Aleksandra Vučića Kosovu.\nMinistarstvo je potvrdilo da je Vučić u četvrtak, 19. novembra, podneo zahtev da sa još trojicom svojih saradnika poseti Kosovo.\nU delegaciji sa Vučićem bi trebalo da budu ministar unutrašnjih poslova Srbije Aleksandar Vulin, direktor Kancelarije Vlade Srbije za Kosovo Petar Petković i bivši direktor te kancelarije Marko Đurić, nedavno postavljen za ambasadora Srbije u SAD. Zahtev za posetu usledio je nakon otkrića masovne grobnice u Srbiji, za koju se sumnja da sadrži tela kosovskih Albanaca poginulih u sukobima 1999. godine, navodi Gazeta ekspres.\nPetković: Manifestacija političkog nasilja\nVršilac dužnosti direktora Kancelarije Vlade Srbije za Kosovo i Metohiju Petar Petković pozvao je predstavnike Albanaca u Prištini da shvate da "svoje retrogradne javne nastupe i praksu stalnog opstruiranja procesa normalizacije zamene najzad modernom i konstruktivnom politikom", saopšteno je iz tog tela Vlade Srbije.\nPetković je konstatovao da je ministarka spoljnih poslova Кosova Meljiza Haradinaj danas još jednom javno razotkrila svoju ambiciju da bude akter destabilizacije prilika u regionu, jer "njena izjava da predsedniku Srbije Aleksandru Vučiću do daljeg neće biti dozvoljen dolazak na Кosovo jeste manifestacija političkog nasilja i nedvosmisleno kršenje sporazuma Beograda i Prištine kojima se regulišu posete zvaničnika i sloboda kretanja, kao i svih pravila civilizovanog ponašanja".\nAlbanci na Кosovu i dalje žive kao taoci sopstvenih političkih lidera u nametnutom paralelnom univerzumu, istakao je Petković u pisanoj izjavi, podsećajući kosovske zvaničnike da se ne živi ni u 2000. ni u 2008. godini.\n21.01.2021 Milion evra za nadoknadu štete od poplava (194)


CINS: Niko ne kontroliše kako poslanici troše naknade | 013 info\nBeta\tNed, 25/10/2020 - 11:50\nAnaliza Centra za istraživačko novinarstvo Srbije (CINS) pokazuje da niko ne kontroliše da li narodni poslanici svrsishodno troše naknade za dolazak poslanika do Narodne skupštine sopstvenim kolima, za iznajmljivanje stanova u Beogradu ili za smeštaj i put u inostranstvo i u zemlji.\nCINS navodi da nedostatak kontrole otvara put zloupotrebama, a da su od početka 2016. do ove godine povlastice koristila 283 poslanika, a da je iz budžeta za te namene izdvojeno 299 miliona dinara.\n"U tom periodu je samo za gorivo poslanicima isplaćeno 289,6 miliona dinara. Prema važećim procedurama, poslanici nisu ni na koji način dokazivali da su kupili gorivo", navodi CINS.\n"Ako dolazite sopstvenim prevozom na posao, nikakav problem nije, ali to dokumentujte putarinom, dokumentujte računima za gorivo, svojim prisustvom i tako dalje. Ovako, labavo gledanje, u smislu samo da li ste se pojavili, a da niste dokumentovali da ste došli autom je naravno podložno manipulacijama", kazao je Lapčević.\nCINS ukazuje da su ove naknade koristili čak i poslanici koji imaju stanove u Beogradu.\nTako je za iznajmljivanje soba u hotelu sa četiri zvezdice ili za iznajmljivanje stana u prestonici, na osnovu računa ili ugovora sa stanodavcem koji se dostavljaju skupštinskoj službi za finansije, od 2016. do kraja 2019. šest poslanika iz budžeta dobilo 6,3 miliona dinara.


Vučić o tenku: Kažu, „skupile se ubice da slave Vukovar“ — razumem Hrvate, ali nas? - Sputnjik Srbija\n13:32 29.08.2019 (osveženo 13:38 29.08.2019) Preuzmite kraći link\n„Kažu, skupile se ubice da slave Vukovar. Tenk kome je cev zalivena, nema motor, nema bilo kakve veze sa Vukovarom, ni sa Hrvatskom, ili bilo kojim delom Srpske Krajine, ili bilo čime... Mogu da razumem da se to radi u delu hrvatske javnosti, ali u Srbiji — to ne mogu“, rekao je Vučić.\nVučić je naveo primere i drugih evropskih klubova, kao što je CSKA koji ima tenk ispred stadiona, ili nemački klub Borusija Dortmund koji takođe ima tenk kao simbol, koji još podseća na prošla vremena.\nVučić je istakao i da je oklopno vozilo koje se vozi po gradu, a o kojem se takođe pisalo svašta, samo nadograđeni kamion „tam“ od iverice i pokazao je njegovu sliku.\n„To je to veliko oklopno vozilo koje je narušilo mir u našoj zemlji“, rekao je ironično Vučić i pokazao fotografiju vozila.\nOn je Partizanu poželeo sreću večeras, kako bi Beograd bio jedan od gradova koji ima dva predstavnika u Ligi Evrope, jer je to važno za Srbiju.


Hrabri Mađari šokirali prvake sveta i zakuvali u „grupi smrti“\nKakva herojska partija fudbalera Mađarske koji su u drugom kolu Evropskog prvenstva u Grupi F koja nosi naziv „grupa smrti“, odoleli aktuelnim prvacima sveta Francuzima- 1:1. Poveli su Mađari preko Fiole u nadoknadi prvog poluvremena, dok je konačnih 1:1 postavio Grizman u 66. minutu.\nInter se oglasio o Eriksenu i koroni\nInter se putem klupskog lekara munjevito oglasio, poručivši da Kristijan Eriksen nije imao virus korona. Jednostavno, na taj način je šampion Italije odlučio da prekine nagađanja da je to razlog zbog kojeg je danski reprezentativac kolabirao u prvom kolu Evropskog prvenstvo protiv Finske.\nMomak sa Kosmeta doneo zlato Srbiji, Tadić zauzeo peto mesto\nSrpski paraatletičar Ivan Cvetković osvojio je zlatnu medalju na Evropskom prvenstvu u Poljskoj u disciplini 400 metara za muškarce, dok je skor Nemanje Tadića peto mesto u disciplini skok u vis.\nŽenska rukometna reprezentacija Srbije se na Evropskom prvenstvu suočila sa velikim problemima, ali je uspela da sačuva dobar duh u ekipi.


Vesti – Strana 956 – Info Centar Juga\nSUTRA MOGUĆA KIŠA\nU Srbiji se sutra očekuje osveženje, uz lokalni razvoj oblačnosti, sa ređom pojavom kratkotrajne kiše i pljuskova sa grmljavinom. Jutarnja temperatura od 14 do 22 a najvisa dnevna temperatura 35 stepeni na jugu i istoku Srbije. Meteorološke prilike loše će uticati na hronične bolesnike a poseban oprez savetuje se osobama sa kardiovaskularnim i respiratornim oboljenjima. […]\nDo kraja 2015. godine biće otpusteno 9.000 zaposlenih u javnom sektoru. Samo jedna trećina od tog broja će otići u penziju a ostali će zavrsiti na biro za zaposljavanje. Novi zakon o maksimalnom broju zaposlenih u javnoj upravi biće usvojen krajem nedelje. Prvi otkazi počeće od septembra meseca a prvi na udaru će biti zdravstveni […]\nI Dan sećanja na stradanja i progon Srba biće obeležen 4. avgusta a 5. avgusta će biti proglašen Dan žalosti na teritorijama Srbije i Republike Srpske, rekao je ministar Aleksandar Vulin. Prema rečima ministra Vulina,na današnjoj sednici Organizacionog odbora dogovoreno je da će 4. avgust biti obeležen velikim skupom ispred Sremske Rače u opštini Sremska […]\nPrethodno 1 … 955 956 957 958 Sledeće


MAT ZA 100 SEKUNDI: TSC – Napredak 2:0 - KruševacGrad\nKada je Napredak u pitanju – ništa novo. U plej ofu Super lige pretrpeli su Kruševljani i peti poraz u isto toliko mečeva, ovoga puta gostujući TSC-u, koji je slavio sa 2:0. Domaćini nisu uspevali gotovo sat vremena da pronađu ključ za odbranu Kruševljana, a zatim su meč rešili za nepuna dva minuta\nDomaćin je u Bačkoj Topoli imao cilj i ostvario ga je. Boreći se za poziciju koja vodi u Evropu, savladao je ekipu Napretka sa 2:0. Napredak je, na drugoj strani, svoju misiju za ovu sezonu već ranije završio. Plasmanom u plej-of je izbegao borbu za opstanak, a do mesta za Evropu jasno je bilo da ne može.\nU prvom poluvremenu je Napredak bio čvrst u defanzivnom bloku, uz dva šuta u okvir protivničkog gola. Imao je TSC nešto više terenske inicijative (54 odsto), ali je Napredak delovao taktički uspešno na visini odbrambenog zadatka. Sve je, međutim, palo u vodu za dva minuta u drugom poluvremenu.\nU 57. se Mirčevski, nakon što ga je lepo pronašao Stojković u šesnaestercu gostiju, odlično snašao između dvojice Napretkovih bekova i doveo svoj tim u vođstvo sa 1:0. Samo dva minuta kasnije, Mihajlo Banjac je udvostručio prednost TSC-a, šutirajući blago sa desne strane iz kazenog prostora kruševačkog tima, čime je postavio i konačni rezultat utakmice.\n– Mislim da smo imali korektan nivo u prvom poluvremenu, možda nismo bili bolji od TSC-a ali smo najmanje bili u egalu, možda je falio taj gol da bismo bolje ušli. Ono što se već dešava, na početku drugog poluvremena, ja sam rekao mojim saradnicima da mi ekipa TSC-a deluje brže, da se vidi energetska razlika, iskoristili su sa dva brza gola… Čestitam im na pobedi – rekao je posle utakmice šef stručnog štaba Napretka Zoran Milinković.\nUtakmica u Bačkoj Topoli bila je osma na kojoj Kruševljani na gostujućem terenu nisu uspeli da postignu gol, istovremeno i peti uzastopni poraz u supeligaškom plej ofu.\nOstali su čvrsto prikovani na osmoj poziciji sa istim brojem bodova sa kojim su u ovu fazu takmičenja i ušli, 37. Preostaju im do kraja prvenstva još dve utakmice – 14. maja u Kruševcu protiv Crvene zvezde i 21. gostovanje Čukaričkom.\n27.06.2022 0 15\n07.06.2022 0 229\n27. juna 2022., 16:04


LG Neo-plazma klima uređaj S12AHP: Klima Uređaji: SveZaKucu.rs Prodaja, Cena, Beograd, Srbija\nKarakteristike proizvoda: LG Neo-plazma klima uređaj S12AHP\nE.E.R: Hlađenje 3.23 W\nNivo buke unutrašnje jedinice: 41/36/32 dB\nProtok vazduha unutrašnje jedinice: 9/317 m3/min\nOpis proizvoda: LG Neo-plazma klima uređaj S12AHP\nVećina LG klima-uređaja mogu automatski da izduvavaju vazduh na četiri strane. To delotvorno otklanja topla i hladna mesta i cela prostorija ima stalnu temperaturu. Zahvaljujući automatskom podešavanju krilaca u 4 pravca LG klima-uređaji S12AHP automatski usmeravaju vazhuh i vertikalno i horizontalno, da bi se elimisala topla i hladna mesta.\nTokom pokretanja uređaja u režimu grejanja sprečava izduvavanje hladnog vazduha iz uređaja. Pokreće ventilator unutrašnje jedinice tek kada temperature cevi unutrašnje jedinice dostigne unapred podešenu vrednost (28°C). Kada temperatura cevi unutrašnje jedinice dostigne 28°C, tokom prvog minuta ventilator unutrašnje jedinice klima uređaja LG S12AHP radi malom brzinom a tek posle toga podešenom brzinom.\nIzdiktirajte operateru šifru proizvoda - šifra ovog proizvoda je: 18772\nSifra 18772, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 18772, 2, Pavle Milosevic, Obalska 18, 11000, Beograd, 063123123, pavmi@szk.com


3 meseca besplatno - program za fiskalne kase free download - POS Sector\n3 meseca besplatno – program za fiskalne kase free download\nPočetkom novembra zvanično je počelo prilagođavanje preduzetnika novom zakonu o elektronskoj fiskalizaciji. Iako je zadnji rok za primenu novog zakona pomeren sa 01. januara 2022. na 30. april 2022., savetujemo vam da se na vreme upoznate sa novim sistemom.\nU moru ponuda sa kojima se susrećete sigurno nije lako pronaći pristupačnu i kvalitetnu fiskalnu kasu koja bi mogla da zadovolji sve vaše zahteve, ali i zahteve novog sistema.\nGarancija kvaliteta fisklane kase treba da bude dugogodišnje postojanje njenih proizvođača na tržištu, uska specijalizacija za POS programe, broj klijenta i partnerska mreža širom zemlje.\nTrenutno na našem tržištu postoji jako malo kompanija koje dokazano stoje iza kvaliteta programa i korisničke podrške, iako veliki broj nudi svoje usluge.\nKompanije koje dolaskom novog zakona iznenada imaju u ponudi i fiskalne kase garantovano nemaju iskustva sa provedbom e-fiskalizacije i vremenom neće moći da se izbore sa svim zahtevima koji će morati da ispune.\nSmanjite mogućnost greške pri izboru programa za fiskalne kase na sledeći način:\nRaspitajte se da li kompanija koja vam nudi svoj program ima filijalu ili partnera u vašoj blizini\nPogledajte i dodatne mogućnosti programa: program za fiskalne kase ne treba samo da ispunjava zahteve novog sistema već treba da olakša rad i omogući analizu vašeg poslovanja\nPostarajte se da imate opciju iznajmljivanja programa, a ne jednokratne kupnje. Time ćete izbeći plaćanje skupih ažuriranja programa radi njegovog usklađivanja sa izmenama zakona.\nUkoliko nemate mogućnost da isprobate program besplatno ne preporučujemo da ga uopšte uzimate u obzir\n3 meseca besplatno koristite POS Sector program za fiskalne kase\nBez kvalitetnog programa za fiskalne kase nemoguće je izdavati fiskalne račune po svim pravilima novog sistema.\nOsim što je potpuno rešenje za e-fiskalizaciju, POS Sector takođe i modernizuje, olakšava vođenje poslovanja i time povećava celokupan profit. Lokalni procesor fiskalnih računa je sastavni deo programa šta znači da ne morate da ga kupujete (ušteda od cca. 100 Evra) kao ni da plaćate njegovo mesečno održavanje.\nBesplatna korisnička podrška: Često izvan standardnog radnog vremena objekti iz raznih uslužnih delatnosti ostanu otvoreni i rade. Kad su nove fiskalne kase u pitanju, podrška dostupna 24 časa svaki dan pruža sigurnost. Možda vam neće ni trebati, ali kada znate da se u svakom momentu možete obratiti nekom ko će da vam reši problem, osećate se sigurno.\nLako korišćenje: POS Sector program za fiskalne kase je usavršen do najsitnijih detalja, ali lak za korišćenje. Program je napravljen tako da se radnje lako izvršavaju, kako za korisnika koji se razume u tehnologiju, tako i za korisnika koji je ne poznaje najbolje, ali je naprosto prinuđen da je koristi.\nPristupačna cena i maksimalna mogućnost prilagobe programa: POS Sector je modularan šta znači da ga u svakom momentu možete prilagoditi potrebama svog poslovanja kombinovanjem paketa i usluga koje imamo u ponudi, po principu plaćate ono što koristite.\nPOS Sector Lite (nakon 3 meseca besplatnog korišćenja samo 2290 RSD mesečno)\nPOS Sector Standard (nakon 3 meseca besplatnog korišćenja samo 3490 RSD mesečno)\nPOS Sector Professional (nakon 3 meseca besplatnog korišćenja samo 5790 RSD mesečno)\nZa korišćenje POS Sectora niste dužni da potpišete ugovor.\nPOS Sector se iznajmljuje na jedan ili više meseci. Ako ste zadovoljni programom, nastavićete da ga koristite. Ako vam iz nekog razloga ne odgovara, možete jednostavno prestati da ga koristite.


Vučić opsednut sportom da bi pokazao da je svemoguć NOVA portal\nOstalo Autor:Spasoje Veselinović20. jul. 202017:04 > 18:18\nKorišćenje sporta u marketinške i političke svrhe... Od davnina poznat princip "hleba i igara" posebno je utvrđen na ovim prostorima, gde su igre dobile i daleko veći ulog, dok se o hlebu sve manje razmišlja.\nPoslednja u nizu „akcija“ je odluka predsednika Srbije i SNS Aleksandra Vučića da postane student, po drugi put, s namerom da dobije diplomu košarkaškog trenera.\nVučić je svoju ideju izneo nešto ranije, navodeći da će se time baviti kada izađe iz politike, ali kako su sve njegove najave uglavnom donosile suprotne rezultate, vrlo je verovatno da će i ova ostati na tome.\nUz to, da li je realno da čovek sa tolikim obavezama, kako i sam govori, „koji ne spava i ne jede“, jutrom uči ruski jezik, a noću čita knjige o genocidima ili obilazi zatvorene knjižare, može da se kvalitetno posveti akademskom obrazovanju?\n„Mislim da je to sve zapravo marketing i da nema toliko veze sa sportom. Sportske aspiracije je imao i predsednik Turkmenistana, koji se takmičio u trkama, učestvovao je pa je pao sa konja… Naredni predsednik Turkmenistana je nastupao kao zabavljač, pisao je pesme. Imate te populističke vođe koje iz nekog razloga žele da ostave utisak da su svemogući, da se u sve razumeju. Nažalost, institucije su urušene, ova vlast je urušila institucije i ostavila predsedniku dovoljno prostora da se prikazuje kao takav“, kaže za Nova.rs psiholog i profesor Filozofskog fakulteta Oliver Tošković.\nVučić je godinama uključen u sport. Odnosno, uključuje se. Kao apsolutno najznačajnije njegovo pojavljivanje izdvaja se ponoćna konferencija za medije na stadionu u Ljutice Bogdana, kada je praktično preuzeo na sebe akciju očuvanja fudbalske sekcije Crvene zvezde.\n„Svi ti potezi i sa sportom i sa svim drugim stvarima, na moju žalost, podsećaju na Turkmenistan, koji je imao jednu od najgorih diktatura predsednika. Njegovo ponašanje zaista liči na to, to je čist marketing, samopromocija. Jedan deo birača pozitivno reaguje na to, što je on prepoznao i radi“.\nČak i da se sve stavi po strani, ne deluje da je ono što Vučić radi zaista iskreno, iako bi realno moglo da se poveruje da on zaista voli sport.\nMoguće je, hteo je da bude sportista, nije u tome uspeo, ali je stigao do pozicije praktično apsolutne vlasti što znači da je u mogućnosti da bude istovremeno i igrač i trener i selektor.\nPROČITAJTE JOŠ: Bio je neki Juda u Partizanu i zato sada Vučić želi diplomu\n„I dalje mislim da je sve to marketing, da pokušava da kopira uspešne vođe ili autokratske vođe, da je svemoguć, da je u dobroj formi kao recimo Vladimir Putin. Mislim da pokušava da iskopira to, deo njegovog biračkog tela pozitivno reaguje na sve to. On želi da se na neki način okaže da je kul, da je sposoban i mislim da je sve to deo marketinga“.\nSport je nešto što pored dobre hrane i pića, najviše na svetu zanima prosečnog građanina Srbije, što je Vučić, prema rečima našeg sagovornika, dobro prepoznao i koristi za svoju promociju.\n„Zašto je usmeren ka sportu, a ne ka muzici, na primer? Tu Ivica Dačić ima više sklonosti ka muzici, Vučiću je sport bliži, govorio je da je bio blizak navijačima, da je to njegovo interesovanje. On pokušava da pohvata poene, svi ti potezi su čist marketing… Ako Putin može da se rve sa medvedom, on može da izbije loptu Drobnjaku“, zaključio je Tošković.\nAleksandar Vučićindekskošarkaški trenerOliver ToškovićstudentTurkmenistanVladimir Putin


Vučić: Niko nam ne nudi podelu Kosova, ne treba lagati narod – NovostiDana.rs\nPredsednik Srbije Aleksandar Vučić je danas izjavio da „u vezi s Kosovom nam niko ništa ne nudi, nema ponude o podeli Kosova, niko neće da nam da ništa, i oko 100 zemalja koje su priznale Kosovo neće od toga odustati i hoće da vide Srbiju bez Kosova“.\nVučić je u Kovinu gde je prisustvovao otvaranju vetro-parka, naglasio da „treba razumeti težinu pozicije Srbije“ i da „ne treba lagati narod“ da je „naša pozicija lakša“ nego što jeste.\nRekao je da „svi uporno ponavljaju da je on izdajnik“ i da je „doveden (na vlast) da nešto potpiše“ u vezi s Kosovom.\n„Svi kažu da sam obećao da ću da potpišem, a šta da potpišem ništa,“ rekao je Vučić.\nPozvao je „gradjane da ga smene“ i da, „ako misle da je bolje“, dovedu nekog drugog „ko će psovati majku svakome državniku iz zemlje koja je priznala Kosovo“.\nVučić je rekao da „niko neće“ kompromis koji on nudi, a i da je kompromis odbacio i pobednik kosovskih izbora Aljbin Kurti.\nOcenio je da Kurti „još snažnije nastavlja politiku“ odlazećeg premijera Ramuša Haradinaja što za kosovske Srbe „nije dobra poruka“. Rekao je da se politika Prištine svodi na to da Srbiju i Srbe koji saradjuju s Beogradom izbace iz institucija.\nOdgovarajući na pitanja o izjavama iz Prištine da ne žele ministra iz Srpske liste, Vučić je rekao da po zakonima Kosova u vladu ne može ministar s liste koja nema makar jednog poslanika, ali da će Kurti „Radu Trajković, za koju niko nije glasao, da uvede Vladu Kosova“.\nTusk: Irska smatra da je moguć sporazum o Bregzitu


Održana godišnja sednica Štaba za vanredne situacije - Ritam Grada - vesti Kragujevac\nNaslovna Vesti Održana godišnja sednica Štaba za vanredne situacije\nOdržana godišnja sednica Štaba za vanredne situacije\nČlanovi Gradskog štaba za vanredne situacije razmatrali su i usvojili, na današnjoj sednici, izveštaj o radu za ovu godinu i plan rada za 2015. i uputili ih Skupštini grada na dalju nadležnost.\nPrema rečima sekretara Sekretarijata za vanredne situacije i planiranje odbrambenih priprema, Dragoša Radovanovića, ova godina je bila izuzetno teška i što se tiče vanrednih situacija, redovnih i vanrednih sednica, odluka koje su donete u ovom periodu. Što se tiče plana za narednu godinu, kako je naglasio Radovanović, po kvartalima su definisane aktivnosti Gradskog štaba za vanredne situacije. Po potrebi, istakao je Radovanović, ukoliko bude vanrednih situacija održavaće se i vanredne sednice.\n– Prioriteti u radu za narednu godinu biće usmereni na regulaciju vodotokova. U saradnji sa „Srbija vodama“ definisane su njihove nadležnosti koje će preuzeti, a Grad će oko 15 miliona dinara izdvojiti za sanaciju vodotokova koji su oštećeni u ovoj godini i čišćenje i regulaciju vodotokova drugog reda na teritoriji grada Kragujevca – rekao je Radovanović.\nSekretar sekretarijata za vanredne situacije dodao je i da, u situaciji u kojoj je gradski budžet manji, izdvajanja za upravljanje kriznim i vanrednim situacijama nisu i iznose blizu 35 miliona dinara. Inače u ovoj godini koju karkterišu velike poplave koje nisu zaobišle ni Kragujevac za pomoć ugroženom stanovništvu na području našeg Grada iz budžeta je odvojeno oko 23 miliona dinara, a iz budžeta Republike Srbije kroz državni program za obnovu oko 50 miliona dinara.\nGovoreći o prioritetima u ovoj oblasti za 2015. godinu komadant Gradskog štaba za vanredne situacije, gradonačelnik Radomir Nikolić, rekao je da su značajna finansijska sredstva opredeljena za nabavku protivgradnih raketa kako bi sistem protivgradne zaštite funkcionisao na pravi način.\nOn je članove štaba obavestio i da su osiguravajućim društvima i kućama na području grada Kragujevca upućena pisma sa molbom da pomognu u nabavci raketa.\n– Za nabavku raketa nam nedostaje oko sedam miliona dinara i očekujem da će nam osiguravajuće kuće izaći u susret. Dobro pripremljenom protivgradnom zaštitom i mogućnostima da se deluje u pravom trenutuku šteta na poljoprivredi od grada u 2015. godini biće drastično manja nego u ovoj. Intenzivno će se raditi i na nabavci novih sirena kako bi se ozbedilo nesmetano funkcionisanje sistema za uzbunjivanje na teritoriji Kragujevca – rekao je Nikolić.\nNa predlog gradonačelnika, Štab za vanredne situacije sa današnje XIII redovne sednice, u susret predstojećim Novogodišnjim i Božićnim praznicima, uputio je apel građanima, pre svega roditeljima i školama, da preduzmu neophodne mere kako bi se upotreba pirotehničkih sredstava svela na najmanju moguću meru. Podsećajući na sve opasnosti koje korišćenje petardi i druge pirotehnike nosi sa sobom, dogovoreno je da sve inspekcijske i gradske službe u saradnji sa Policijskom upravom narednih dana pojačano kontrolišu prodaju pirotehničkih sredstava.\nPrethodni članak„Egzodus“, „Pedington“ i „Šuma“ stižu u bioskop (REPERTOAR)\nSledeći članakSAM: FAS najbolji poslodavac u Srbiji


Za izgradnju hidroelektrana “Foča” i “Paunci” NE TREBA SAGLASNOST sa nivoa BiH\nPredsedavajući Predsedništva BiH Milorad Dodik rekao je danas u Istočnom Sarajevu da za izgradnju hidroelektrana (HE) “Foča” i “Paunci” neće biti potrebna saglasnost na nivou BiH jer Drina na tim mestima nije granica između BiH i Srbije, već protiče kroz Republiku Srpsku.\n- Sve što smo u prošlosti tražili sa nivoa BiH za razvoj Republike Srpske nije realizovano. Tako je bilo sa hidroelektranama na Drini koje je Republika srpska htela da gradi sa italijanskim partnerima, te sa gasovodom iz Srbije. Sve je to zaustavljeno na nivou BiH - izjavio je Dodik novinarima na božićnom prijemu.\nOn je najavio da će Republika Srpska ponovo zatražiti saglasnost sa nivoa BiH za gasovod iz Srbije, dodajući da će to biti ključna tačka odnosa Srpske prema BiH, pa i “boravka u BiH”.\nNAJAVIO NOVA ULAGANJA Dodik: U naredne dve godine investicije za izgradnju hidroelektrana, puteva i bolnica


MOMČILO RADULOVIĆ: Koncept velikosrpskog trougla je kompenzacija za propalu veliku Srbiju - Autonomija\nLitijski uvod u izbore u režiji Srpske pravoslavne crkve (SPC), ispostavit će se, bio je više nego simbolična predigra za pad Đukanovićeve vlade, predigra koja je mogla ponuditi slikovit prizor postizborne realnosti Crne Gore, koju će mnogi i danas, mjesecima nakon izbora, nazvati haotičnom.\nDva mjeseca nakon formiranja vlada, kaže da su se „potvrdila predviđanja da će se nova vlast ponašati kao da je izvela revoluciju, a ne dobila vlast na demokratskim izborima“, te da ta vlast „ ruši crnogorski sistem“.\n–Položaj Đukanovića će slabiti ili jačati u odnosu na to koliko bude spreman da se suoči sa najdubljim razlozima poraza DPS-a na prošlogodišnjim izborima. Iako ima cijeli niz faktora za duboku analizu, u suštini, ova partija i njeni saveznici su izgubili izbore zbog toga što su od sticanja nezavisnoti propustili da ojačaju institucije i što nije u potpunosti zaživio koncept vladavine prava i pravde za sve. Korupcija, nepotizam i potpuno odsustvo kadriranja na osnovu sistema zasluga na svim nivoima, od lokalnog do državnog, su bili glavni razlog što institucionalni i društveni sistem Crne Gore nije uspio da izdrži nalet klerikalizma, velikosrpskog nacionalizma i intervencionizma spoljnjih faktora. Što prije Đukanović shvati da koncept u kojemu je on bio izborni gromobran za sve ove negativne pojave i da njegova harizma i priča o ponosnoj Crnoj Gori više nijesu dovoljni da se dobiju izbori, bolje i za njega i za njegovu partiju, ali i za samu Crnu Goru.\n–Od početnog sporazuma tri koalicije koje su se obavezale na poštovanje evropske i evroatlantske orijentacije Crne Gore je malo što ostalo. Ovome su doprinijela imenovanja osoba sa ličnim i političkim antievroatlantskim orijentacijama na najviše sigurnosne pozicije u Agenciji za nacionalnu bezbjednost, u vojsci, Parlamentu, kabinetu premijera…\n–Budućnost Crne Gore može biti samo evropska i građanska ili te budućnosti neće biti. Duboko vjerujem da su nacionalizam i klerikalizam koji sada ugrožavaju Crnu Goru samo početak kraja jedne mitološke noćne more koja nas sve na Balkanu drži taocima već dva vijeka. Međutim, to ne znači da će oslobađanje od ovog vjekovnog taloga ići brzo i jednostavno. Da bi borba protiv ovog šovinističkog Levijatana bila efikasna, političke snage koje se snažno zalažu za građansku Crnu Goru moraju isto tako odlučno i iza koncepta jačanja vladavine prava i borbe protiv korupcije.\n–Bilo bi dobro da je ovo konstrukcija Mila Đukanovića za dnevno-političke svrhe. Nažalost, ova koncepcija je sada jedina važeća, snažna i zvanična ideološka zamjena za koncept velike Srbije koji je propao sa gubitkom svih ratova koje su velikosrpski ideolozi pokrenuli od 1990-ih naovamo. Ovo je novoformirani kompenzacioni model u kojem vezivno tkivo nijesu jedinstvene granice, već duhovni, religijski, mitološko-istorijski, obrazovni i vrijednosni postulati koje bi trebalo da strateški zajedno učvrste SPC strukture u sve tri zemlje, a sada i sve tri svjetovne vlasti.\n–Crna Gora je uspjela da odbrani svoje manjine i u gorim vremenima od ovih, ali i od većih igrača nego što su ovi u današnjoj vlasti. Udar na manjine Crne Gore je udar na njene temelje i svako ko bi započeo sistemsko nasilje protiv njih bi započeo i unutrašnji opšti sukob nesagledivih posljedica. Mislim da ni razni oblici proruskih i prosrpskih agentura nijesu spremni za takav korak i to ne zato što ga ne žele, nego što su svjesni činjenice da ga ne mogu sprovesti, kako zbog unutrašnjih, tako ni zbog spoljašnjih faktora.\nKako komentirate presudu Apelacionog suda u slučaju Državni udar? Je li odluka pravosudno utemeljena ili su na nju utjecali neki vanjski faktori?\n–Svako ko je pomislio da će Rusija nakon poraza 2016. godine i osujećenog „mekog“ puča, koji je izveden po svim metodološkim postulatima doktrine generala Gerasimova, tako lako odustati od Crne Gore, grdno se prevario. Ovo još i više, jer je sada očigledno da je „Mandžurijski kandidat“, koji je do nedavno sjedio u Bijeloj kući u Washingtonu, zapadni uticaj u Crnoj Gori, u velikoj mjeri, zamijenio za neki samo njemu i Putinu poznati dil na nekim značajnijim lokacijama. Ovo što se sada dešava u Crnoj Gori je samo primjena te iste pomenute Gerasimovljeve doktrine, samo u naprednoj „2.0“ verziji, u kojoj su ispravljene greške u „softveru“ i „hardveru“ iz 2016-te.\nMeđutim, ovdje ponovo podvlačim, sve to ne bi bilo moguće sprovesti na takav način da nije bilo grešaka u samom sistemu Crne Gore, a pravosudni i tužilački sistem naše zemlje je zapravo najbolji ili, ako hoćete, najgori reprezent takvog stanja. A za to nam nijesu toliko krivi ni Rusi, ni Amerikanci ni EU. Taj sistem su stvarali oni koji su bili na vlasti do avgusta 2020. i sada mogu samo da gledaju kako se svi propusti, truli kompromisi i neprincipijelnosti koje su oni sami produkovali vraćaju i njima, ali nažalost i cijelom crnogorskom društvu, kao bumerang.\nNa takvo stanje u pravosuđu sada se nadvila ambicija nove vlasti da sebi u potpunosti politički potčini sve institucije sistema, a najprije sistem tužilaštva i sudstva. Zato nam sada jedinu branu protiv potpunog urušavanja institucionalnog okvira i jedinu realnu snagu za podsticaj izgradnji neke modernije, stabilnije i evropskije Crne Gore predstavljaju upravo strukture EU, SAD i relevantnih međunarodnih organizacija. Nimalo prijatna situacija za koju su, nažalost krivi svi, i oni koji su bili ranije na vlasti i oni koji je vrše danas.\nZašto Srbija zvanično ne odgovara na poziv Krivokapića Ani Brnabić da posjeti Crnu Goru? Kako tumačite tišinu iz Beograda?\n–Čini mi se da sve možemo reći, ali ne i da iz Beograda u Crnu Goru dolazi tišina. Ipak se jasnije čuje gromoglasna buka svih političkih, medijskih, religijskih i društvenih struktura Srbije koje pružaju apsolutno jasnu podršku Demokratskom frontu i SPC-u. Za zvanični Beograd, premijer Krivokapić nema dovoljan nivo odanosti i poslušnosti koji se zahtijeva od beogradskih vazala u Crnoj Gori. Zato zvanična i nezvanična aktivnost Beograda za izbore u Nikšiću predominantno ide u korist DF-a. Nažalost, ova politička disonantnost između samog Krivokapića i Vučića ne znači ujedno i ideološki otklon od klerikalnih i političkih modela povezivanja na liniji Beograd – Podgorica – Banja Luka.\nMeđutim, nije isključeno da, u slučaju većeg sukoba izmedju aktera unutar nove vlasti u Crnoj Gori ili izmedju Vlada Crne Gore i Srbije ili u slučaju obaranja Krivokapićeve vlade, sam premijer ne krene ka nekoj novoj političkoj platformi koja će se u većoj mjeri usmjeriti ka Crnoj Gori i njenim interesima, u ovom ili onom obliku. To ne bi bio izolovan slučaj, jer mnogi su crnogorski politički akteri prolazili taj put, od podrške velikosrpskim projektima do borbe za samobitnost Crne Gore i njenih građana, u državnom, nacionalnom, kulturnom i duhovnom smislu. Do tada, ako uopšte dođe do sličnog razvoja događaja, u političkoj realnosti vlasti Crne Gore sve više dominiraju otvoreni antizapadni, prosrpski i proruski elementi, a obećanja manjinskih političkih konstituenata o tome kako će oni sa četoro poslanika kontrolisati 37 i kako će nas voditi snažno ka Evropskoj uniji, tope se kao snijeg u Podgorici.\n(Muamer Tanović, Al Jazeera / Foto: screenshot RTCG)


"Odbrana slobode" u Nišu (VIDEO)\nPočetak/Društvo/„Odbrana slobode“ u Nišu (VIDEO)\nVioleta Milićević 7. maja 2019.\nMinistarstvo odbrane i Vojska Srbije objavili su promotivni spot povodom prikaza sposobnosti Vojske Srbije i Ministarstva unutrašnjih poslova „Odbrana slobode“, koji će biti održan u petak, 10. maja, u Nišu, povodom Dana pobede.\nMinistarstvo odbrane saopštilo je da će prikaz, koji se održava na osnovu odluke predsednika Republike i vrhovnog komandanta Vojske Srbije Aleksandra Vučića, početi u 11 časova u Bulevaru Nikole Tesle u Nišu.\n„Prvi put ćete neke stvari koje ove godine nabavljamo moći da vidite u arsenalu srpskog oružja i moći ćete da vidite koliko je srpska vojska napredovala, koliko je snažnija“, rekao je Vučić.\nSutra proverа pripremljenosti zа Prikаz sposobnosti Vojske Srbije i Ministаrstvа unutrаšnjih poslovа „Odbrаnа slobode“\nMinistаr odbrаne Aleksаndаr Vulin i nаčelnik Generаlštаbа Vojske Srbije generаl Milаn Mojsilović prisustvovаće u sredu, 8. mаjа 2019. godine, sа početkom u 11 čаsovа u Nišu proveri pripremljenosti zа Prikаz sposobnosti Vojske Srbije i Ministаrstvа unutrаšnjih poslovа „Odbrаnа slobode“.\nDan pobede Niš Odbrana slobode Vojna Parada


Suspendovani predsednik Medjunarodne fudbalske federacije (Fifa) Sep Blater očekuje da će prisustvovati izborima za prvog čoveka te organizacije, iako je malo verovatno da će njegova žalba biti rešena do 26. februara.\nU teoriji, Blateru je zabranjeno da prisustvuje izborima, jer su mu zabranjene sve aktivnosti vezane za fudbal, ali njegov portparol misli drugačije.\n“Blater bi trebalo da prisustvuje Kongresu Fife”, rekao je za Asošijeted pres portparol Sepa Blatera, Tomas Rengli.\nRengli je naveo da će Blater u sedište Fife doći 16. februara kada bude zasedala Komisija za žalbe i dodao da se odluka očekuje odmah. Ako se suspenzija i potvrdi, biće potrebno nekoliko nedelja da se napiše detaljna presuda, potrebna za žalbu pred Sudom za arbitražu u sportu, rekao je Rengli.\nBlater je krajem prošle godine suspendovan zbog “nelojalne isplate” od dva miliona dolara koliko je 79-godišnji Švajcarac 2011. godine platio Mišelu Platiniju za konsultantske poslove obavljane od 1998. do 2002. godine.\n“Uprkos suspenziji, jedino Kongres, u skladu sa statutom, može da razrešiti Blatera”, rekao je Rengli.


Pinkova zvezda predstavila svoj prvi spot! (VIDEO) - PRess Serbia | PR PRess team\nEstrada • Music • Pinkove zvezde • Premijera • Spot\nPinkova zvezda Natja Novaković Nacca predstavila je prvi spot u svojoj karijeri.\nZa potrebe ekranizacije ove numere, ona je drastično promenila imidž u odnosu na period kada se takmičila, a režiser spota je Dejan Milićević.\nU pesmi „Neko“ specijalni gost je maneken Stevan Miladinović, i on će sigurno biti razlog da u spotu uživaju i pripadnice nežnijeg pola.\nKako sve zajedno izgleda, pogledajte u linku ispod…\nTagovidejan milicevic natja novakovic nacca neko pinkove zvezde prvi spot


Zbog požara u Rusiji uvedena vanredna situacija u pet regiona - Sputnjik Srbija\nPress-služba Respubliki Saha (Яkutiя)\n13:36 30.07.2019 (osveženo 14:05 30.07.2019) Preuzmite kraći link\nMinistar je podneo izveštaj na sastanku premijera Rusije Dmitrija Medvedeva sa potpredsednicima Vlade.\n„Regionalne vanredne situacije uvedene su u pet konstitutivnih entiteta Ruske Federacije, a najteža situacija je u Irkutskoj oblasti, Krasnojarskom kraju, Jakutiji i Burijatiji. Površina šumskih požara pod kontrolom iznosi 2,7 miliona hektara, što je 12 odsto više u odnosu na prošlu godinu“, rekao je Kobilkin.\nPrema njegovim rečima, kao pomoć regionalnim snagama u gašenje požara uključeno je 95 odsto pripadnika federalne službe za zaštitu šuma iz vazduha i sva dostupna tehnika. On je napomenuo i da je u cilju sprečavanja širenja vatre iz susednih regiona na teritoriju Krasnojarska već prebačeno 100 ljudi — profesionalnih padobranaca, a još 100 je u stanju pripravnosti.\nPremijer Rusije Dmitrij Medvedev je tokom sastanka izjavio da se ne sme dozvoliti širenje šumskih požara na granice naseljenih mesta i ponavljanje situacije iza 2010. godine, „kada je gorela čitava zemlja i situacija bila veoma teška“.\n„Sada se moraju preduzeti sve preventivne mere kako se takva situacija ne bi ponovila“, naglasio je Medvedev.\nOn je dodao da za sada ne postoji neposredna pretnja po bezbednost i živote ljudi od šumskih požara, ali da je prognoza teška.


TV Most - Brnabić: U naredne tri nedelje odluka o rastu plata i penzija\nBrnabić: U naredne tri nedelje odluka o rastu plata i penzija\nPredsednica Vlade Ana Brnabić izjavila je da očekuje uspešne razgovore sa Misijom MMF-a koja boravi u Beogradu, kao i da veruje da će se u naredne tri nedelje izaći sa konačnim odlukama oko rasta plata i penzija.\n"Nama je važno da im predstavimo naše viđenje rasta plata i penzija i održivog rasta privrede i očekujem da ćemo imati konsenzuzs u narednim danima, jer imamo dobru situaciju u budžetu i fiskalnu disciplinu", rekla je Brnabićeva odgovarajući na pitanje novinara u Čačku gde je razgovarala sa privrednicima iz tog kraja.\nNapomenula je da je dobro što smo uspešno završili sedmu reviziju aranžmana sa MMF-om i dodala da očekuje da uspešno okončamo ceo aranžman i da se "Vlada pokaže kao dobar i kredibilan partner".\nBrnabićeva je podsetila da je juče postignut dogovor oko minimalne cene rada i istakla da su se sindikati i poslodavci po prvi put dogovorili oko toga, a da je Vlada tu manje-više potvrdila dogovor.\n"Važno je da to povećanje minimalne cene rada u odnosu na povećanje plata ne bude tako da opet bude primamljivije raditi u javnom sektoru nego u privredi. U privredi moraju biti bolji uslovi i veće plate, jer ona plaća javni sektor", zaključila je Brnabićeva.


“Idem u Knin da se izvinim srpskom narodu” – BiGportal.ba\n“Idem u Knin da se izvinim srpskom narodu”\n“Cilj putovanja je upućivanje simboličnog izvinjenja bratskom srpskom narodu u Hrvatskoj, ali i uopšte srpskom narodu, povodom necuvenog prisustva predstavnika Vojske Crne Gore na proslavi ”Oluje”. Sigurni smo da će naše simbolicno izvinjenje biti zapravo glas većinske Crne Gore”, saopšteno je iz Prave Crne Gore.\nTa partija, kako su naveli, poštuje državu Hrvatsku, njen Ustav i zakone, te se ni u kom smislu neće mešati u njihovu unutrašnju politiku.\n“Ovim putovanjem ispunjavamo iskljucivo moralnu obavezu prema tamošnjem srpskom življu, ali i svim Srbima koje je ovaj skandalozni cin zvanicne Crne Gore uvredio”, navode iz Prave Crne Gore, prenosi RTCG.\nVojni izaslanik Crne Gore u Hrvatskoj, pukovnik Ivan Mašulović, učestvovao je u nedelju na obeležavanju hrvatskog Dana pobede u Kninu. Kako je saopštilo Ministarstvo odbrane Crne Gore, on je tamo učestvovao u okviru redovnih aktivnosti i na poziv domaćina, u skladu sa uobičajenim diplomatskim protokolom.


Da li je još uvek aktuelan Zvezdin slogan ''kupujmo domaće''? - Sportske.net\nDa li je još uvek aktuelan Zvezdin slogan ''kupujmo domaće''?\nPoslednjih dana, doduše ne iz kluba već iz brojnih medija, najavljuje se serija novih, i to vrlo kvalitetnih stranaca u Zvezdi.\nKamerunac se titulom oprostio od Nemačke, čeka se Zvezda!Javio se besni Kari Pešić, evo šta kaže o Zvezdi i Pangosu!Šakota govorio za grčke medije: "Poslednjih godina mi je posao bio da popravljam pokvarene timove"Mundo Deportivo o Zvezdi: "Kari Pešić dao obećanje!"Kako je Trinkijeri nedavno opisao novo Zvezdino pojačanje: "100% igrač za Evroligu"\nImajući u vidu aktuelnu situaciju širom sveta zbog pandemije koronavirusa koja ne posustaje, bile su logične i očekivane najave iz Crvene zvezde da će ovoga leta transfer politika kluba biti u skladu sa sloganom ''kupujmo domaće''.\nI zaista, počelo je transferom krilnog centra Nikole Popovića, koji se vratio u Srbiju posle četvorogodišnjeg školovanja u Americi i nastupa za Boston koledž, ali je ovaj momak odmah prosleđen na ''kaljenje'' u FMP gde će provesti prvu godinu ugovora sa Zvezdom.\nTom prilikom Zvezda je na svom klupskom sajtu da je ovim transferom nastavila sa nastavila sa ''praksom davanja šanse svojoj deci i u skladu sa najavljenom transfer politikom 'kupujmo domaće'''.\nPotom je angažovano i nekoliko talentovanih juniora, domaćih naravno, koji bi tek za koju godinu mogli u prvi tim, međutim, tri nedelje kasnije, mediji bruje o novim, veoma kvalitetnim strancima sa kojima je Zvezda navodno već postigla dogovore. Najzvučnije ime u tim pričama je izvanredni bek Valensije Džordan Lojd, a osim njega u medijima su najavljeni i Lendri Noko iz Albe, pa juče kao prava ''bomba'' i Kori Volden iz Partizana!\nTokom razgovora za TV Prva, predsednik Crvene zvezde Nebojša Čović nije želeo ni da potvrdi, ni da demantuje Voldenov transfer u Zvezdu, uz uverenje da mora prvo da se ''konsultuje sa trenerom Obradovićem''.\nIpak, sve ovo ne znači da je Zvezda odustala i od angažovanja domaćih igrača, jer se i dalje spekuliše o povratku Marka Simonovića, Nemanje Nedovića i Nikole Kalinića, ali novi trener Saša Obradović će morati da da poslednju reč, ukoliko se svi oni uklope u njegovu koncepciju.\n''Mislim da treba da bude dobra kombinacija stranaca i domaćih igrača. Evroliga je zahtevno takmičenje. Osim fizičkih, potrebne su i psihičke pripreme, kako bi bio kompetitivan sa ostalim evropskim ekipama'', konstatovao je nedavno Obradović, takođe tokom gostovanja na TV Prva.


ALARMANTNO Dvoje na aparatima, 90 posto pacijenata gripozno - juGmedia\nMeđu ležećim pacijentima Opšte bolnice Leskovac registrovano je 8 pacijenata sa izolovanim virusom A(H1N1), od kojih je dvoje na internom odeljenju u veoma teškom stanju, potvrđeno je danas Jugmedii u toj bolnici.\n„Pacijent rođen 1959. godine je na aparatima za disanje, a pacijentknjina rođena 1966. je u komi“, kaže Aleksandar Stojanović, pomoćnik direktora bolnice.\nPrema njegovim navodima, u toku prošle noći na Urgetnom centru pregledenao je oko 60 pacijenata, od kojih je 90 posto imalo temperaturu kao prateću u gripoznom stanju, dok je samo jedan pacijent imao istovremeno i upalu pluća.\nOd gripa su ranije obolela i dva lekara\nZavod za javno zdravljo se i danas nije oglasio sa novim podacima, mada mnogi lekari koji su u dodiru s pacijentima kažu da je ovakvo stanje zapravo prava – epidemija.\nLeskovačka javnost očekuje od ovog zavoda takođe da demantuje ili potvrdi glasine, a Jugmedii su te glasine i potvrdili neki lekari, da se u leskovačkoj bolnici poslednjih dana „umire mnogo“, da umiru pacijenti sa gripoznim stanjima i dodatnim zdravstvenim komplikacijama, odnosno, sa pogoršanim hroničnim bolestima.\nTuriste i pacijente u novoj sezoni očekuje unutrašnjost u novom ruhu, a u zdravstvenom delu novi aparati za lečenje i rehabilitaciju. (više…)\nZalosno i tuzno tome za za svaki smrtni slucaj raduju pogrebari Treba da se i tu umesa Bia dali pacijenti umiru od virusa ili su prepusteni sami sobom da bi delili zaradu .Na tome se pricalo i pisalo u stampi gde je doktor otkrio zaveru u vezi smrtnih slucejava u domu zdravlja gde nisu lecili pacijente vec ih pustali da umru i delili zaradu sa pogrebnim firmama!


TV N1: Optužnica protiv Nenada Vujatova zbog pretnji novinarki Zani Cimili – NovostiDana.rs\nTV N1: Optužnica protiv Nenada Vujatova zbog pretnji novinarki Zani Cimili\nPosebno tužilaštvo za Visokotehnološki kriminal podnelo je Višem sudu u Beogradu optužni predlog protiv Nenada Vujatova (33) iz Bečeja, zbog postojanja opravdane sumnje da je posredstvom društvenih mreža uputio pretnje novinarki TV N1 Zani Cimili, javila je ta madijska kuća. Time je, kako objašnjavaju u Tužilaštvu, izvršio krivično delo izazivanje rasne, verske i nacionalne mržnje i netrpeljivosti zbog čega je zatražena kazna zatvora u trajanju od četiri godine.\nVujatov je uhapšen 6. juča nakon što je posredstvom društevnih mreža Cimili uputio pretnje uperene ka ugrožavanju njenog fizičkog integriteta kao i integriteta njene porodice.\nOsoba koja je pretila Cimili napisala je u komentaru da joj je „životna želja da ubije Albanca, čak i albansko dete“, kao i „da se nada da će izbiti novi rat na Kosovu u kojem će Albanci moći da osete srpski gnev“.\nN1 je najoštrije osudila ovaj „zastrašujući govor mržnje i pretnje reporterki N1 koja svoj posao obavlja profesionalno i odgovorno“.\nPretnje Zani Cimili, kao i ostalim novinarima N1 nisu pretnje samo pojedinačnim novinarima već pretnje slobodi govora i slobodi medija kao fundamentalnim demokratskim pravima, navela je TV N1.


Skandal: Vulin zahvalio Godfriju, bila uzdržana na protestima – Otvoreno\nPočetna Vesti Skandal: Vulin zahvalio Godfriju, bila uzdržana na protestima\nsubota, 7. novembra 2020 : 10:52\nSkandal: Vulin zahvalio Godfriju, bila uzdržana na protestima\nPokret socijalista, stranka novog ministra unutrašnjih poslova Srbije, Aleksandra Vulina, večeras je prenela da je on odbacio kritiku zamenika predsednika Stranke slobode i pravde (SSP) Borka Stefanovića koji je danas osporio ocenu ambasadora SAD Entonija Godfrija o „uzdržanom“ postupanju policije u Srbiji tokom julskih demonstracija.\nGodfri je u sredu na sastanku s Vulinom, kako je tada saopštilo njegovo ministarstvo, o postupanju policije tokom julskih protesta u Beogradu rekao da „ceni uzdržanost koju su pokazali policijski službenici“.\nMedjutim Stefanović je danas, saopštila je SSP, izjavio da su 7. jula gradjani Srbije izašli na demonstracije „nemireći se s represijom Vučićevog režima“, a da su „srpske policijske snage, parapolicijske snage, navijači i ljudi bez ikakvih policijskih obeležija, vršili represiju, tukli, prebijali gradjane Srbije, neselektivno bacali suzavac na sve strane, i vršili nasilje nad novinarima“.\nVulin je večeras izjavio da je „ambasador Godfri rekao istinu: policija je bila uzdržana dok je branila Narodnu skupštinu i svoje živote“ dok je „Srbija bila tužna i zabrinuta, a neprijatelji Srbije oduševljeni slikama okrvavljene srpske policije i vatre ispred Narodne skupštine“.\n„Ambasador Godfri je imao hrabrosti da kaže istinu i zato mu dugujemo zahvalnost, ali i izvinjenje što u Srbiji svako ko kaže istinu i svako ko ne napadne Srbiju, odmah bude popljuvan i napadnut od strane Đilasovih medija ili zaposlenih u njegovim partijama“, izjavio je ministar.\nVulin je saopštio da „razume Stefanovićev bes što ga huligani po drugi put nisu doveli na vlast, ali u Srbiji koju vodi Vučić, vlast se dobija na biralištima, a ne na ulici“.


Nemačka pozdravlja plan Tesle da izgradi fabriku kod Berlina | Novinska agencija Beta\n19:00 - PodcastDan ukratko za 21. septembar\n18:45 - VestiTelo sudije Rut Bejder Ginsburg biće izloženo u Vrhovnom sudu zatim u Kongresu\n18:40 - VestiRodbina i prijatelji oteli iz bolnice preminulog zajedno sa krevetom\n18:40 - VestiU Tunisu za jednu noć otkriveno 246 migranata na moru\n18:35 - VestiBez saglasnosti ministara EU o sankcijama beloruskim zvaničnicima\n18:20 - ScenaU Parizu umro glumac Majkl Lonsdejl\n17:50 - VestiŠef UN: Suviše izazova, nedovoljno multilateralnih rešenja\nTEHNOLOGIJA | 13.11.2019 13:30 > 13.11 13:30\nNemačka je danas pozdravila najavu američke kompanije za proizvodnju automobila nove tehnologije "Tesla" da će izgraditi svoju prvu evropsku fabriku u toj zemlji.Nemačka vlada je pre nekoliko dana rekla da će povećati subvencije za kupce električnih automobila.\nDirektor "Tesle" Elon Mask je na svečanoj dodeli nagrada u Berlinu u utorak uveče rekao da je "odlučeno da 'Tesla Gigafektori Jurop' bude u Berlinu".\n"Kompanija će uspostaviti i inženjerski i dizajnerski centar u Berlinu", rekao je Mask na manifestaciji "Zlatni volan".\nNa Tvitteru je napisao da će nova fabrika "proizvoditi baterije, pogonske sklopove i vozila, počevši od modela Y".\nNemački ministar ekonomije Peter Altmajer je rekao da je ta najava "sjajan uspeh" zbog atraktivnosti Nemačke za autoindustriju, posebno u trci za razvoj i proizvodnju električnih automobila i baterija.\nAltmajer je rekao da je poslednjih meseci bilo nadmetanja evropskih zemalja za fabriku "Tesle", ali je negirao da je vlada "Tesli" ponudila bilo kakvu finansijsku podršku.\n"Do sada se nije razgovaralo o subvencijama", rekao je ministar novinarima u Berlinu. "Jasno je da će 'Tesla' imati isti tretman kao i sve druge automobilske kompanije ako investira u Nemačkoj i otvori radna mesta", dodao je on.\nPre nedelju dana su se nemački zvaničnici i čelnici autoindustrije dogovorili da se za polovinu povećaju postojeće državni podsticaji za električna vozila koja koštaju do 40.000 evra, od čega Tesla može indirektno profitirati.\nTe subvencije će se produžiti i posle 2020. godine, zasad do kraja 2025. godine, a vlada i industrija složile su se da u Nemačkoj naprave 50.000 javnih stanica za punjenje baterija do 2022. godine.\nMask je rekao da je plan da fabrika "Tesle" bude kod novog aerodroma u Berlinu, koji bi posle nekoliko godina odlaganja, trebalo da proradi iduće godine.\nNemačku, dom nekih od najvećih svetskih proizvođača automobila, po razvoju električnih vozila prestigle su SAD, Kina i neki evropski susedi.\n"Tesla"je jula najavio izgradnju svoje treće "Gigafektori" prve izvan SAD, u Šangaju.\nNemački proizvođač automobila "Folksvagen" koji je prošle nedelje počeo masovnu proizvodnju svog električnog automobila "ID.3", pozdravio je rivalsku "Teslinu" odluku da fabriku izgradi na nemačkom terenu.\n"Srećan sam što nas Elon, da tako kažem: vuče, ali mislim da nemačka industrija sada zaista jako investira", rekao je izvršni direktor "Folksvagena" Herbert Dies kojki je svečanosti u utorak bio s Muakom.\nStručnjak za autoindustriju Ferdinand Dudenhefer je rekao da bi jača konkurencija mogla koristiti od njemačkim proizvođačima automobila.\n"Ovo je dobra vest za VW, Daimler i BMV", rekao je Dudenhefer, direktor Centra za istraživanje automobila, dodavši da će "Teslin" izbor električnoj mobilnosti u Nemačkoj koristiti više "nego 100 sastanaka o tome s kancelarkom" Angelom Merkel.\nRodbina i prijatelji oteli iz bolnice preminulog zajedno sa krevetom\nŠef UN: Suviše izazova, nedovoljno multilateralnih rešenja\nPKS: Aplikacija 'PKSinstantPAY' doprinosi bržem razvoju e-trgovine u ...\nRuski hakeri napali američku predizbornu kampanju i stranke - kaže ...\nPotrošači u EU svesni potencijala veštačke inteligencije ali i ...\nDjilas: Prebijanje mladića u Novom ...


Stampedo Miloševićevih kadrova – Политикон\nПочетна\tПолитика\tStampedo Miloševićevih kadrova\n“Ako je 5. oktobar bio neuspešan pokušaj revolucije, ovo je očito vrlo uspešan pokušaj restauracije”, kaže novinar i profesor Dinko Gruhonjić.\n“Spram glavnih protagonista na političkoj sceni Vučelić i Bojić su potpuno logičan nastavak takve politike, tu ne treba imati nikakvih iluzija”, kaže Gruhonjić objašnjavajući da nije ništa drugo ni očekivao nakon izbora 2012. godine i povratka na vlast nekadašnjih radikala Vojislava Šešelja – Aleksandra Vučića iTomislava Nikolića, a Miloševićev socijalista Ivice Dačiće još odranije.\n“To ne treba vezivati za režim, nije u pitanju režim nego je u pitanju moral i odgovornost za rezultate”, smatra Slavka Nedeljković iz Beograda.\n“Ali šta vas čudi kad je Vulin tamo gde je, kad su šoferi ministri, on je bar doktor. Mislim katastrofa, ali ajde bar je doktor”, kaže Đurđević.\n“Lustracija se još shvata kao odmazda”


05.08.2018 u 09:10\nSunet, verska obaveza i povod za slavlje\nNovi Pazar – Uobičajene su na novopazarskim ulicama kolone okićenih automobila, koje neupućenima mogu da liče na svatovske. Četvorotočkaši, po pravilu skupoceni, ukrašeni i sa sirenom „do daske”, ali na čelu kolone, u najlepšem i najviše okićenom automobilu sa spuštenim krovom vidi se specifično obučeni dečačić, a na vozilu piše „mašalah” (srećno) i „sunet”. To porodice imućnijih Novopazaraca idu na banket da u nekom od ugostiteljskih objekata proslave obrezivanje (sunet) svoje muške dece. I porodice inače brojnih gastarbajtera nastoje da obrezivanje dece obave za vreme godišnjih odmora u zavičaju, kako bi na slavlje mogla da dođe rodbina.\nOpasne fantazije Prištine o „zelenoj transverzali”\nProjekat koji je u prošlosti najčešće povezivan s Bošnjacima, takozvana zelena transverzala, danas je, bar prema najnovijim porukama predstavnika samoproglašenog Kosova, „oživeo” među tamošnjim Albancima. To je potvrdila i najnovija izjava Redžepa Hotija, savetnika predsednika privremenih institucija u Prištini Hašima Tačija, da bi podela KiM podrazumevala da kosovske vlasti pripoje sebi Sandžak, odnosno Rašku oblast, i jug centralne Srbije, odnosno Preševo, Bujanovac i Medveđu. Reagujući na ove reči, predsednik Srbije Aleksandar Vučić izjavio je da kod dela kosovskih Albanaca postoji potreba za formiranje „zelene transverzale”, a na njenom putu do Sandžaka upravo je sever Kosova, koji im smeta.\nDžemati se opiru reisovom poglavarstvu\nOd našeg stalnog dopisnika Banjaluka – Uspostavljeni posle ratnih godina, po gradovima i selima po BiH smešteni su paradžemati – delovi teritorije i objekti u kojima se održavaju muslimanske molitve. Tamo se izučava i tumači islam, ali ne po smernicama koje propoveda Islamska zajednica (IZ) BiH. Islamski poglavari zatražili su pre nekoliko godina da se paradžemati objedine sa IZ BiH. No i posle isteka zadatog roka, od prvobitna 64 još uvek postoji 21 ilegalni džemat u kojima se, kako se neretko tvrdi, mahom okupljaju pobornici radikalnog islamskog učenja. Predstavnici tih džemata i sami kažu da su njihova razilaženja sa zvaničnom IZ BiH zasnovana na različitim tumačenjima islama. Na postojanje 21 paradžemata u BiH u kojima se okupljaju pretežno sledbenici selefija,\n15.06.2018 u 10:53\nPredsednik Republike Srbije Aleksandar Vučić čestitao je danas Ramazanski bajram svim vernicima islamske veroispovesti. „Povodom Ramazanskog bajrama, svim vernicima koji slave ovaj veliki islamski praznik upućujem iskrene čestike. Želim da ovaj praznik provedete u miru, radosti i duhovnom blagostanju. Bajram šerif mubarek olsun”, navodi se u čestitki predsednika Vučića. (Tanjug)\n31.05.2018 u 12:03\nDanska uvodi zabranu burki\nKOPENHAGEN - Danski parlament usvojio je danas zakon koji predviđa zabranu nošenja odeće koja prekriva lice, poput muslimanskih velova nidžaba i burki, čime se pridružila evropskim zemljama koje su ranije uvele takvu zabranu. Zakon, poznat i kao „zabrana burke”, a koji je predložila desničarska koalicija, usvojen je sa 75 glasova „za” i 30 „protiv. Kako je saopštila Vlada, zakon nije usmeren ni na jednu religiju i ne brani marame za glavu, turbane ili tradicionalne jevrejske kape. U zakonu, koji će stupiti na snagu 1. avgusta, navodi se da njegovo kršenje biti kažnjeno sa 1.000 danskih kruna, odnosno 156 dolara. Sličan zakon već su usvojile Austrija, Francuska i Belgija, javlja AP a prenosi Tanjug.\n16.05.2018 u 10:43\nDanas počinje ramazanski post\nPostom od zore do zalaska sunca, čitanjem Kurana, molitvom, islamski vernici obeležiće ramazan, koji počinje danas. Muftija Beograda Mustafa Jusufspahić kaže da je to mesec odricanja, žrtve, pomirenja sa Bogom, uzajamnog poštovanja i uvažavanja, mesec mira i duhovnog preporoda. – Božiji blagoslov se oseti u svakom ramazanskom trenutku, Njegova milost se vidi na licima vernika i ja pozivam sve muslimane da tu ramazansku energiju podele sa svojim ukućanima, prijateljima, komšijama, bez obzira na veru i naciju. Molimo Boga da ramazan bude istinska prilika za uspostavljanje mira među zavađenom braćom, te da nas učini milosrdnijim i boljim ljudima – kaže muftija Mustafa Jusufspahić u razgovoru za „Politiku”. Islamska zajednica Srbije obeležila je ove godine 150 godina postojanja. Međutim, biće ovo\n10.03.2018 u 12:53\nPoziv muslimanima u Kini da budu vernici na kineski način\nPEKING - Kineski muslimani moraju da budu vernici na kineski način i da se čuvaju od islamizacije, poručio je direktor Islamske zajednice Kine Jang Feming. Jang je rekao da islam ima dugu i sjajnu istoriju u Kini, a u toj državi živi oko 20 miliona muslimana, većina na zapadu Kine, od Ujgura u provinciji Sinđijang do naroda Hui, navodi Rojters. Jang je, govoreći pred Svekineskim narodnim kongresom, za koji Rojters kaže da ima uglavnom ceremonijalnu ulogu, rekao da su poslednjih godina primećeni problemi u muslimanskim zajednicima. „Na primer, pojedine džamije su izgrađene tako da slepo kopiraju strane modele. U nekim oblastima, koncept halala je postao uobičajen i religija se meša u svetovni život. Pojedini ljudi mnogo paze na religiozna pravila, a mnogo manje na državni zakon, znaju\n13.12.2017 u 16:41\nErdogan: Gotovo je s posredovanjem SAD\nISTANBUL - Turski predsednik Redžep Tajip Erdogan rekao je da Sjedinjene Američke Države više ne mogu da budu posrednik u naporima da se okonča izraelsko-palestinski sukob, nakon odluke američkog predsednika Donalda Trampa da prizna Jerusalim kao prestonicu Izraela. „Od sada pa ubuduće, nema govora o tome da pristrasne Sjedinjene Američke Države budu posrednik između Izraela i Palestine. Taj period je završen”, rekao je Erdogan na konferenciji za medije nakon sastanka Organizacije za islamsku saradnju (OIC) u Istanbulu, prenosi Rojters. Erdogan je istakao da sada treba porazgovarati o tome ko će ubuduće biti posrednik. „O tome se mora razgovarati i u UN, takođe”, zaključio je predsednik Turske. U nacrtu rezolucije pripremljenom za današnji samit muslimanskih lidera u\n13.12.2017 u 15:04\nMuslimanski lideri proglasili istočni Jerusalim za prestonicu Palestine\nISTANBUL - Lideri muslimanskih zemalja su na samitu u Istanbulu apelovali na svet da prizna istočni Jerusalim kao glavni grad države Palestine u odgovoru na odluku SAD da priznaju taj grad kao prestonicu Izraela. „Proglašavamo istočni Jerusalim glavnim gradom države Palestine i pozivamo druge zemlje da priznaju državu Palestinu i okupirani istočni Jerusalim kao njen glavni grad”, naveli su muslimanski lideri u saopštenju nakon samita Organizacije Islamske saradnje (OIC) u Turskoj.\n21.11.2017 u 08:53\nMohamed već peto najpopularnije ime u Beču\nBEČ – Na zvaničnoj listi najomiljenijih imena za decu u Beču ne može se naći ime Mohamad, ali, prema pisanju bečkog dnevnika „Kronen cajtung”, u internoj verziji Magistrata, koja nije poslata medijima, ipak se jasno vidi da je ovo muslimansko ime među najomiljenijima. Islamsko ime Mohamad ili Muhamed je već na petom mestu najčešćih dečijih imena u austrijskoj prestonici. Portparol gradonačelnika Beča ukazao je da su obe liste ispravne i da niko neće ništa da sakrije, te najavio da će se sprovesti izmene. Na zvaničnoj listi grada Beča, koja se nalazi na sajtu Magistrata, nalazi se niz imena koja se mogu naći u bibliji, dok muslimanskih nema, iako je proteklih godina usledio masivan talas doseljavanja lica sa arapskih prostora. Istrazivanje „Kronen cajtunga” dovelo je do druge\n25.06.2022 u 16:18\nOlujno nevreme pogodilo Novi Sad\n25.06.2022 u 16:05


Četvrtak, 22. mart 2001.\n21. Mar 2001 18:01 (GMT+01:00)\nMože li premijer Đinđić u Americi dobiti odlaganje roka za obaveze SRJ prema SAD?\nVašington suzama ne veruje\nBela kuća nema vremena za objašnjenja gladnih. Sve zavisi od Buša (Bajnder). Sve zavisi od Kongresa (izvor "Glasa")\nU samo mesec i po, srpski premijer Zoran Đinđić je drugi put u Vašingtonu. Tokom dvodnevne posete, uz pomoć svog ministra finansija Božidara Đelića, on treba da se dogovori o odgodi "presuda" Kongresa SAD Jugoslaviji da se naša zemlja drži podalje od svih izvora međunarodne pomoći.\n21. Mar 2001 18:14 (GMT+01:00)\nDragan Antonijević, zet Jezdimira Vasiljevića, osumnjičen za utaju\nUhapšen bivši šef trezora "Jugoskandika"\nAntonijević, vlasnik ekvadorskog pasoša, priveden kad je pokušao da odjavi mesto boravka u Velikom Gradištu. Jezdi produžen pritvor\nBEOGRAD - Beogradska policija uhapsila je u sredu Dragana Antonijevića, šefa trezora "Jugoskandika", koji je zajedno sa Jezdimirom Vasiljevićem osumnjičen za utaju oko 35 miliona maraka u periodu od 1. januara do 6. marta 1993. godine, kaže za "Glas" izvor blizak Palati pravde.\n21. Mar 2001 17:04 (GMT+01:00)\nZbog poreskog udara jednokratni rast cena od 4 odsto\nPotrošačka korpa skuplja za 500 dinara\nVlada će od proizvođača tražiti da snize cene sapuna, deterdženata, pasti...\nBEOGRAD - Ako Skupština Srbije usvoji predložene izmene Zakona o porezu na promet jednokratni porast cena bi iznosio četiri odsto. Predložena stopa poreza na promet bi bila 17 odsto i za šećer, kafu, mineralnu vodu, proizvode od ribe, električnu energiju. Ovi proizvodi su do sada bili oporezovani po stopi od 15 odsto - kaže Rada Lukovac, pomoćnik republičkog ministra za finansije.\n21. Mar 2001 17:01 (GMT+01:00)\nAlbanski teroristi negativno odgovorili na kontraupozorenje Skoplja\n"ONA" odbila ultimatum\nEkstremisti saopštili da se neće povući dok zahtevi Albanaca ne budu ispunjeni\nSKOPLJE/TETOVO - Pripadnici albanske paravojne "Oslobodilačke narodne armije" ("ONA"), koja već osam dana oružano deluje u oblasti Tetova, odbila je u sredu kontraultimatum koji su joj vlasti u Skoplju uputile prethodne večeri, javlja britanska agencija Rojters.


Osnovno državno tužilaštvo, Foto: Savo Prelević\n02.04.2016. 11:24h Ažurirano: 02.04.2016. 11:24h\nRukovodioci policije i tužilaštva trebalo bi da se sastaju makar jednom mjesečno, kako bi unaprijedili saradnju, smatra rukovodilac Osnovnog državnog tužilaštva (ODT) Kotor, Danka Živković.\n„O problemima se može govoriti samo kao izuzecima, nikako kao o pravilima, tako da mogu da konstatujem da se ne može govoriti o konstantnim problemima u saradnji“, kazala je Živković agenciji MINA.\n„Smatram da bi takve sastanke trebalo organizovati makar jednom mjesečno. To bi bila prilika da tužioci i službenici Uprave policije iznesu probleme sa kojim se susreću u radu, kako bi se pronašlo rješenja za njihovo prevazilaženje“, kazala je Živković.\nUpitana kako vidi ulogu sudova u borbi protiv organizovanog kriminala i korupcije, i da li smatra da je zadovoljavajuća saradnja tužilaštva i policije sa sudovima, Živković je kazala da je uloga i komunikacija suda sa Tužilaštvom i policijom definisana Zakonikom o krivčinom postupku.\nŽivković je kazala da, kao rukovodilac ODT u Kotoru, konstantno ohrabruje kolege da posjećuju seminare koji se odnose na unaprjeđenje rada tužilaca, i da nastoji da to i sama radi.\n„Moram, ipak, da napomenem da javnost treba da prihvati činjenicu da u određenim situacijama, u skladu sa Zakonikom o krivičnom postupku, tužioci nijesu u mogućnosti da pruže sve informacije za koje je javnost zainteresovana. Do takvih situacija dolazi zbog interesa daljeg postupka“, kazala je Živković.\nTema je urađena u okviru projekta "Poboljšanje mogućnosti institucija koje se bave krivičnim pravom da bolje komuniciraju s građanima o svom radu", koji agencija MINA radi u saradnji sa Građanskom alijansom.\nODT KotorTužilaštvo Crne GoreDanka Živkovićpolicija Crne Gore


Tivat: U Dnevnom centru dobili plate, a nisu ni počeli da rade\nJedina koja je dobila punu platu u iznosu od 1.587 eura za jun je direktorica Dnevnog centra, bivša tivatska gradonačenica Snežana Matijević (DPS) koja je od kraja prošle godine obavljala funkciju v. d. direktorice, a tek 30. juna je zvanično postavljena za direktoricu u punom mandatu\n22286 pregleda\t98 reakcija\t21 komentar(a)\nVrata zaključana, tabla prekrivena: Ulaz u JU Dnevni centar, Foto: Siniša Luković\nČinjenica da javna ustanova zvanično još nije počela s radom, nije spriječila Opštinu Tivat da zaposlenima u JU Dnevni centar za djecu sa smetnjama i teškoćama u razvoju isplati plate za jun mjesec.\nTo pokazuju podaci Poreske uprave do kojih su došle “Vijesti” i prema kojima se vidi da je ukupno 13 zaposlenih u Dnevnom centru, dobilo plate za jun, saglasno datumima kada su zvanično stupili na posao u toj JU.\nJedina koja je dobila punu platu za jun je direktorica Dnevnog centra, bivša tivatska gradonačenica Snežana Matijević (DPS) koja je od kraja prošle godine obavljala funkciju v. d. direktorice, a tek 30. juna je zvanično postavljena za direktoricu u punom mandatu. Matijević je, prema podacima iz poreske evidencije, za jun primila bruto platu od 1.587 eura.\nUkupno je za 13 radnika Dnevnog centra Opština Tivat izdvojila 8.429 eura za njihove bruto plate za jun, iako ta JU još nije ni počela s radom. Većina zaposlenih na posao je zvanično primljena 9. juna - dan nakon što ih je sve zajedno, u zvaničnu audijenciju u svom kabinetu, primio gradonačelnik Tivta Siniša Kusovac (DPS). On je, inače, lani obećavao da će Dnevni centar početi s radom u novembru 2019.\n“Predsjednik Opštine dr Siniša Kusovac primio je upravu i zaposlene u Javnoj ustanovi Dnevni centar za djecu sa smetnjama i teškoćama u razvoju koji treba da bude zvanično otvoren u narednih 10 dana”, saopšteno je 8. juna iz Opštine Tivat, ali Dnevni centar s radom nije počeo ni do danas. Tek prije dva dana tu je boravila ekipa Ministarstva rada i socijalnog staranja na čelu s Goranom Kuševijom, generalnim direktorom Direktorata za socijalno staranje i dječju zaštitu u tom ministarstvu koje tek treba da JU Dnevni centar Tivat uruči zvaničnu licencu za rad.\nDa ustanova ne radi, pokazuje još prekrivena tabla s njenim nazivom na novom multifunkcionalnom objektu koji je Opština Tivat lani sagradila u Zagrebačkoj ulici na Seljanovu za potrebe te JU i tivatskog Crvenog krsta. Čitav radni angažman zaposlenih u Dnevnom centru proteklih dana sveo se samo na raspakivanje novog namještaja i njegovo postavljanje u novim kancelarijama, ali se pritom pokazalo da je prostor od ukupno 272 metra kvadratna koji je u novom objektu Opština prenijela na ovu JU, pretijesan da se u punom komoditetu, smjesti toliki broj zaposlenih i u njemu sprovode sve aktivnosti sa štićenicima te ustanove, onda kada ih ona bude konačno primila. Za sada se, međutim, uopšte ne zna kada će to biti jer je zbog koronavirusa do daljeg obustavljen rad prosvjetnih i socijalnih ustanova sličnog tipa.\n“Vijestima” je Marijana Mišić Škanata iz Udruženja roditelja djece s posebnim potrebama iz Tivta potvrdila da to Uduženje ni Opština, ni JU Dnevni centar još nisu obavijestili kada će JU početi s radom i kada će njihova djeca moći da koriste usluge te ustanove čiji radnici već primaju plate, iako ništa ne rade. Među novozaposlenima u JU Dnevni centar Tivat za čiji su se prijem oglasi protivzakonito raspisivali tokom trajanja predizborne kampanje za, zbog korone u međuvremenu odložene lokalne izbore u Tivtu 5. aprila, je i D. P., stomatolog iz Nikšiča, inače zet predsjednice OO DPS Tivta Jovanke Laličić. On je primljen za pomoćnika direktora JU Dnevni centar i za period od 9. do 30. juna za koji mu je ona obračunata, primio je platu od 832,58 eura bruto.\nJU Dnevni centarOpština TivatSnežana MatijevićDPSSiniša KusovacMarijana Mišić ŠkanataSeljanovoPoreska uprava


Kreirano 2016-06-20 15:22\nPon, 2016-06-20 15:22\nProjekat promoviše sport, fer plej i pozitivne društvene vrednosti, a tematski obrađuje borbu protiv nasilja u sportu, vršnjačko nasilje, narkomaniju i bezbednost u saobraćaju.\nUčenici četvrtih razreda trideset osnovnih škola iz Niša i Gadxnog Hana, Merošine Doljevca, Svrljiga u četiri dana pokazaće kako bi trebalo da se bore protiv nasilja u sportu, koliko poznaju bezbednost, a sve kroz igre spretnosti, znanja i preciznosti .\n-Želimo da pokažemo deci da televizor, kompjuter, mobilni telefon imaju alternativu, ali i da razvijemokod njih takmičarski duh, da ih podstaknemo da budu pobednici. Ovaj uzrast j pravo vreme da objasnimo deci šta se sme a šta ne sme, i koje su posledice grešaka, rekao je gradonačelnik Niša Zoran Perišić na otvaranju maifestacije.\nOficir Policijske uprave Niš za rad u zajednici Marija Ranđelović ocenila je da je preventivni rad sa decom veoma značajan.\n-Kroz edukativni deo projekta obradićemo teme poput vršnjačkog nasilja, narkomanije, nasilja na sportskim manifestacijama i bezbednosti u saobraćaju, jer su to rizici sa kojima se deca sreću svakog dana. Sa druge strane, kroz sportske aktivnosti podstaknućemo decu da se bave sportom i žive zdravo.\nPilot projekat „Stop – svi na sport“ u kojem je učestvovlo pet niških osnovnih škola realizovan je u 2015. godini i pokazao je sjajne rezultate kada je u pitanju interesovanje dece. Dokazao je da su školska deca zainteresovana za sportsko-rekreativne aktivnosti i za edukaciju u tom smeru, ali da je potrebno ponuditi im prave informacije i različite sportsko-rekreativne sadržaje.\nProgram „Stop – svi na sport“ prati Strategiju razvoja sporta u Republici Srbiji i svojim aktivnostima obuhvata medijsku kampanju u borbi protiv nasilja u sportu, kao i značaju i potrebi fizičke aktivnosti, uz angažovanje što većeg broja dece..\n„Stop – svi na sport“ traje četiri dana. Prva tri biće kvalifikaciona, odnosno po pet školskih ekipa koje pokažu najbolje rezultate takmičiće se u finalu koje se održava 1. juna. Drugi deo programa biće realizvan početkom sledeće školske godine.\nIzvor URL: http://sportskisaveznisa.org/stop-svi-na-sport


Vršnjačka edukacija - Centar za omladinski rad\nVršnjačka edukacija je proces u kojem motivisane i obučene mlade osobe organizuju različite aktivnosti omladinskog rada i neformalnog obrazovanja sa svojim vršnjacima/kinjama. Na taj način mladi stiču znanja, stavove, vrednosti, motivaciju i veštine koje će ih osnažiti da poboljšaju kvalitet sopstvenog života i da budu odgovorni kako prema sebi tako i prema svojoj okolini.\nCentar za omladinski rad sprovodi niz treninga i radionica sa ciljem osnaživanja mladih da kao vršnjački/e edukatori/ke prenose stečena znanja svojim vršnjacima/kinjama, a zatim volonteri i volonterke, uz podršku omladinskih radnika/ca, kreiraju edukativne programe u koje uključuju druge mlade.\nTokom 2018. godine Centar za omladinski rad sproveo je dve dvodnevne obuke za mlade lidere/ke (obuka za radioničarski rad i obuka “Lažna sloboda – životni stil bez alkohola”), na kojima je učestvovala ukupno 21 mlada soba. Nakon završenih obuka, vršnjački edukatori/ke su pripremili/e realizovali/e set radionica na različite teme (asertivna komunikacija, ljudska prava, timski rad, digitalni marketing…) na kojima je učestvovalo ukupno 113 mladih.\nKlub mladih Centra za omladinski rad zasnovan je na principu vršnjačke edukacije. Klub vode volonteri/ke, uz podršku omladinskih radnika/ca, i organizuju i sprovode radionice ali i druge aktivnosti usmerene na kvalitetno provođenje slobodnog vremena mladih. Radionice se tradicionalno održavaju svakog četvrtka uveče, i otvorene su za sve mlade, a neke od tema o kojima su mladi pričali u Klubu su: partnerski odnosi, rodna ravnopravnost, gerila marketing, društvene mreže, ljudska prava, kreativno pisanje, radionica upoznavanja sa nemačkim jezikom, diskriminacija, globalno obrazovanje, identitet, ekologija i zaštita životne sredine i sl. Nekada se ovi termini koriste i za filmske večeri, večeri društvenih igara i druge aktivnosti koje volonteri/ke isplaniraju.\nDružilište je nekadašnji inkluzivni program, sprovođen od strane volontera/ki CZOR-a, u okviru koga je uspostavljen volonterski servis za pružanje podrške mladima, korisnicima/ama Centra za dečju i adolescentnu psihijatriju Kliničkog centra Novi Sad. Volonteri/ke u okviru programa su kreirali i sprovodili radionice usmerene na kvalitetno provođenje slobodnog vremena za mlade smeštene u Centru.\nBudi muško klub razvijen je u saradnji sa organizacijom Centar E8, a imao je za cilj promociju vrednosti pravog muškarca, nenasilne komunikacije i prevencije samog nasilja. BMK su vodili volonteri CZOR-a, koji su tokom njegovog postojanja sprovodili različite javne akcije i radionice za svoje vršnjake, na temu nenasilne komunikacije, ravnopravnosti polova, solidarnosti, prevencije nasilja i zdravih stilova života.


"Narednih dana, a najkasnije za nedelju ili dve, kao sto je predsednik Vučić i obećao, izaći ćemo sa predlogom NIP-a", rekao je Mali u skupštini tokom rasprave o predlogu budžeta za 2020. godinu.\nKaže da je predviđeno da se utroši 200 miliona evra dodatno na ono što ide u budžetu za pronatalnu politiku i podršku našim mladima, kao i mladim bračnim parovima. "Reč je o programu da imamo što veći broj dece", naveo je ministar.\nIstiče da se NIP užurbano priprema i da će biti izdvojeno 500 miliona evra za podršku mladima, za izgradnu stanova za mlade, kao i dodatne subvencije za njihovo zapošljavanje.\n"Mi već sada imamo, a i to ćemo videti već na sledećem zasedanju, poreske zakone usmerene ka dodatnim podsticajima za zapošljavanje mladih, za oslobađanje velikog dela poreza i doprinosa na zarade ako se neko prvi put zapošljava...", rekao je Mali.


Zvanični srednji kurs dinara prema evru iznosiće u ponedeljak, 30. decembra, 117,5904 dinara za evro, što je nesnatna promena u odnosu na danas, objavila je Narodna banka Srbije.\nNBS je intervenisala kupovinom 60 miliona evra na međubankarskom deviznom tržištu kako bi sprečila prekomerne dnevne oscilacije kursa, čime je ukupan iznos koji je kupila od početka godine dostigao tri milijarde i 70 miliona evra, dok je prodala 405 miliona.\nDinar će prema evru imati nepromenjenu vrednost na mesečnom nivou, na godišnjem će biti jači za 0,6 procenata a u odnosu na početak godine jači za 0,5 posto.\nIndikativni kurs dinara prema dolaru je ojačao danas za 0,3 posto na 105,3677 dinara za dolar.\nDinar je prema dolaru jači za 1,3 procenata na mesečnom nivou, na godišnjem slabiji za 2,0 odsto, dok je od početka godine u padu za 1,9 posto.


Resorno ministarstvo izdalo Rješenje za otklanjanje uočenih nedostataka na Internacionalnom univerzitetu u Goraždu\nPress konferencija ministra za obrazovanje, nauku, kulturu i sport\nInternacionalni univerzitet u Goraždu počeo je sa radom 24. septembra 2014. godine. U Zakonu o visokom obrazovanju BPK Goražde definisano je da Ministarstvo za obrazovanje, mlade, nauku, kulturu i sport najmanje jedanput u periodu od pet godina utvrđuje da li visokoškolska ustanova ispunjava uslove za rad. Ministar za obrazovanje, mlade, nauku, kulturu i sport Bosansko-podrinjskog kantona Goražde, u skladu sa članom 24. Zakona o visokom obrazovanju, imenovao je 27. janura 2016. godine, komisiju koja je izvršila uvid i provjeru uslova rada na Internacionalnom univerzitetu u Goraždu. Na osnovu zapisnika komisije koja je punih mjesec dana bila na Internacionalnom univerzitetu u Goraždu, Ministarstvo je uočilo nepravilnosti i nedostatke, te kršenje odluke o standardima i normativima za obavljanje djelatnosti visokog obrazovanja na području BPK-a Goražde.\nS tim u vezi ministar Damir Žuga danas je upriličio press konferenciju na kojoj je predstavio doneseno Rješenje kojim se Internacionlanom univerzitetu u Goraždu nalaže da uočene nedostatke na svim fakultetima otkloni u roku od jedne godine, a sve dok se ti nedostaci ne otklone data je zabrana upisa studenata u prvu godinu u ovoj visokoškolskoj ustanovi.\n„Dakle, studenti koji su sada na prvoj i drugoj godini, oni mogu da pređu na drugu i treću godinu, ali je u ovom roku od godinu dana zabranjen upis studenata na prvu godinu na svim fakultetima Internacionalnog univerziteta u Goraždu. Naravno da je najviše uočenih nedostataka i propusta na Fakultetu zdravstvenih nauka (medicina, farmacija, sestrinstvo i fizoterapija), ali je evidentan propust i na drugim fakultetima u pogledu broja zaposlenih, obezbjeđenja učioničkog i drugog prostora, laboratorija, računarskih učionica, prostora za praktičan rad, bibliotečkog i čitaoničkog prostora, a sve u skladu sa odlukom o standardima i normativima za obavljenje djelatnosti visokog obrazovanja na području BPK Goražde. Rok od godinu dana je zakonska obaveza i smatram da je dovoljan i od nas veoma razuman rok za otklanjanje nedostataka. Odgovorno tvrdim da je sad sve do prvih ljudi Interacionalnog univerziteta, a to je da ispoštuju naše Rješenje i otklone uočene nedostatke u datom roku ili ćemo mi biti prinuđeni da postupimo prema zakonu i zabranimo obavljanje djelatnosti kada je riječ o visokom obrazovanju na području našeg kantona“- kazao je ministar Damir Žuga.\nPrema njegovim riječima, do kraja drugog kvartala ove godine Ministarstvo za obrazovanje, mlade, nauku, kulturu i sport planira po skraćenoj proceduri uputiti na Vladu i Skupštinu BPK Goražde izmjene i dopune Zakona o visokom obrazovanju s ciljem pooštravanja uslova i kriterija u visokom obrazovanju, a nakon toga i odluke o standardima i normativima o visokom obrazovanju na području BPK Goražde.\n„Ovo Rješenje je konačno u upravnom postupku i protiv istog se ne može izjaviti žalba, ali se tužbom može pokrenuti upravni spor tj. tužba pred Kantonalnim sudom u Goraždu. U Rješenju koje je donijelo Ministarstvo, za obrazovanje, mlade, nauku, kulturu i sport, sa obrazloženjem na trinaest stranica, između ostalog, nalaže se Internacionalnom univerzitetu u Goraždu da izvrši imenovanje rektora i dekana fakulteta u skladu sa Zakonom o visokom obrazovanju, da formira nastavno- naučna vijeća univerziteta, uskladi nastavne planove i programe, izvrši promjenu sjedišta univerziteta itd. Prvi ljudi na Internacionalnom univerzitetu u Goraždu moraju shvatiti da se Zakon o visokom obrazovanju BPK Goražde mora u potpunosti ispoštovati i da smo pred zakonom svi isti“- naglasio je resorni ministar.


Završena Novinarska akademija 2018 na Boračkom jezeru - BH novinari\nBoračko jezero, 07.06.2018.-Svečanom dodjelom diploma danas je završena Novinarska akademija 2018 o temi “Uloga medija i medijskog izvještavanja u jačanju mira, tolerancije i stabilnosti u BiH”.\nVaninstitucionalni program obuke studenata novinarstva sa bh. univerziteta i mladih novinara okupio je 40 sudionica i sudionika u dva modula na Boračkom jezeru nedaleko od Konjica.\nTehnike izvještavanja o različitostima, tranzicijska ljudska prava u medijskim sadržajima, etički standardi kao i medijski doprinos suočavanju sa prošlošću i izgradnji kulture sjećanja samo su dio tematskih cjelina o kojima je bilo govora. Učesnici su slušali predavanja i diskutovali sa predavačima, predstavnicima akademske zajednice, stručnjacima za tranzicijsku pravdu, medijskim profesionalcima, predstavnicima Regulatorne agencije za komunikacije i Vijeća za štampu i online medije u BiH, te aktivistima civilnog društva.\nSudionici su kroz pet dana radionice, između ostalog, učili i diskutovali o standardima fer, balansiranog i objektivnog izvještavanja o osjetljivim temama vezanim za rat, zločine, progone stanovništva i druge oblike kršenja ljudskih prava. Pored toga, polaznici su kroz praktične vježbe i uz profesionalno mentorstvo analizirali medijske sadržaje, upoznali se sa postupkom dokumentaovanja ratnih zločina u svrhu objavljivanja u medijma, a prikazani su i tematski dokumentarni filmovi.\nLjetni edukativni kamp, koji BH novinari organizuju od 2013. godine, realiziran je uz podršku Ambasade Sjedinjenih Američkih Država u BiH u periodu od 31. maja do 8 jula 2018.


Protest vojske i policije u Beogradu za bolje uslove rada\nPredstavnici Vojnog sindikata Srbije kažu da ne traže povećanje plata, već da se obavi preraspodela budžeta\nViše stotina pripadnika vojske i policije protestovalo je u nedelju ispred Vlade Srbije tražeći bolji materijalni položaj i uslove rada.\nOvo protestno okupljanje, drugo po redu, simbolično je počelo u minut do 12, kako bi se i na taj način ukazalo na probleme zaposlenih u Vojsci Srbije i Policiji.\nPolicijski sindikat Srbije i dalje zahteva da se reši pitanje dnevnica za operativni sastav MUP-a kao i jednokratne isplate od 20.000 dinara.\nPredstavnici Vojnog sindikata Srbije i na ovom protestu saopštili su da ne traže povećanje plata, već da se u okviru sredstava određenih budžetom za vojsku obavi preraspodela i da se povećaju primanja za pripadnike vojske sa najnižom platom, kako bi se sprečio dalji odliv kadrova koji preti da ugrozi operativnu sposobnost vojske.\nSindikati policije i vojske najavili su nove javne akcije za poboljšanje njihovog statusa.


АNSGAR BORNEMAN, NESTLÉ ADRIATIC: Thomy se proizvodi u Surčinu - Nira Press\nPočetna » АNSGAR BORNEMAN, NESTLÉ ADRIATIC: Thomy se proizvodi u Surčinu\nАNSGAR BORNEMAN, NESTLÉ ADRIATIC: Thomy se proizvodi u Surčinu\nSa zadovoljstvom objavljujemo da smo u aprilu ove godine premestili proizvodnju Thomy majoneza iz Kalisz fabrike u Poljskoj u fabriku u Surčinu. Nakon 14 meseci napornog rada i investicije od 1,3 miliona evra, započeli smo proizvodnju u Surčinu. Očekivani obim proizvodnje prelazi 2.000 tona godišnje, orijentisani smo na region, ali ćemo ići i u izvoz\nOd aprila ove godine, čuveni Tomi (Thomy) majonez, još čuvenije švajcarske kompanije Nestlé, proizvodi se u Srbiji, u fabrici u Surčinu (ranije pripadala Centroproizvodu). Naime, kompanija Nestlé je svoj pogon iz Poljske za proizvodnju majoneza premestila u Srbiju i dodatno uložila 1,3 miliona evra u ovu operaciju. Uz ovu značajnu informaciju za srpsku ekonomiju ide i podatak da je ove godine kompanija Nestlé ostvarila značajan rast izvoza sladoleda iz fabrike u Staroj Pazovi, na tržišta Francuske, Italije, Španije, Finske, Austrije, u odnosu na 2012. godinu. Uz to, na rast je uticao i novi sladoled Watermelon (Lubenica), koji su razvili i napravili lokalni stručnjaci u Srbiji.\nKoliko je značajna magija brenda Nestlé za Srbiju i, sa druge strane, šta kompaniji Nestlé donosi poslovanje u Srbiji i u regionu Adriatika (Adriatic), posle decenije rada koja se obeležava ove godine, u ekskluzivnom intervjuu za Magazin Biznis, Ansgar Borneman, regionalni direktor kompanije Nestlé Adriatic, kaže da su zadovoljni rezultatima i da dugoročni ciljevi ostaju – da se zadovolje potrebe tržišta zemalja u regionu, da se nastave investicije i razvoj.\n– U skladu sa našom dugoročnom strategijom razvoja proizvodnje u regionu, koja je osnažena preuzimanjem Centroproizvoda, sa zadovoljstvom objavljujemo da smo u aprilu ove godine premestili proizvodnju Thomy majoneza iz Kalisz fabrike u Poljskoj u fabriku u Surčinu.\nNakon 14 meseci napornog rada i investicije od 1,3 miliona evra, započeli smo proizvodnju u Surčinu. Proizvodnja majoneza u našim pogonima pozitivno će se odraziti na naše poslovanje u pogledu cene, ali i sa aspekta kvaliteta i distribucije. Očekivani obim proizvodnje prelazi 2.000 tona godišnje. Proizvodnja će biti orijentisana na region, ali će nam takođe pružiti i nove prilike za izvoz.\nFIAT TALENT POOL PROGRAM: Šansa za mlade inženjere\nDODELJENO 12 PRESTIŽNIH MBA STIPENDIJA USPEŠNIM SRPSKIM MENADŽERIMA: Stipendije za najbolje\nPRIVREDNA KOMORA SRBIJE ZA SUŠTINSKE REFORME: Sistemsko rešavanje urgentnih problema\nUNIKA OSIGURANJE OSTVARUJE CILJEVE POSTAVLJENE DO 2020. GODINE: Dobar start u 2013. i dinamičan rast\nBRITISH AMERICAN TOBACCO: KAKO BI IZGLEDAO SVET BEZ LEGALNE DUVANSKE INDUSTRIJE: U svetu nelegalno prodato 600 milijardi cigareta u 2012.\nDIRK OLIN, EKSPERT U OBLASTI DRUŠTVENO ODGOVORNOG POSLOVANJA, GOSTOVAO U BEOGRADU: Sunce najbolje dezinfikuje\nXYZ PREMIUM FASHION STORE: Modno veče za pristupačni luksuz\nKOMERCIJALNO TRŽIŠTE NEKRETNINA U BEOGRADU I REGIONU: Oporavak uvek dolazi posle krize\nFILIP KOTLER, DŽON BOVEN, DŽEJMS MEJKENS: MARKETING U UGOSTITELJSTVU, HOTELIJERSTVU I TURIZMU (15): Definišite moć klijenata\nPITER F. DRAKER: DRAKER IZ DANA U DAN (5): Uživanje u poslu\nSledeći broj Magazina Biznis izlazi 20. jula 2013.\nMagazin Biznis, jun 2013, broj 89\nMILICA UVALIĆ, EKONOMISTA: Primenili smo katastrofalno loš model privatizacije\nKako, kao posmatrač sa strane, vidi činjenicu da su oni koji su 2000. godine došli na vlast sada kažnjeni, zašto je\nKAKVI SU BILI USLOVI POSLOVANJA U PRVOJ POLOVINI 2013. GODINE\nBez obzira na to što su nadležni na velika zvona objavili da je izvoz u prvih nekoliko meseci veći za više\nOvan Ovnovima bi jun mogao da donese priličnu konfuziju. Kada je novac u pitanju otvorite četvore oči. Nemojte da pravite bilo\nDRUGI SAMIT 100 BIZNIS LIDERA JIE: Regionalne veze i dalje prioritet\nDrugi Samit 100 biznis lidera jugoistočne Evrope „Dogovor za novo doba“ imao je za glavnu temu – kako iskoristiti dosadašnja iskustva\nISKOSA GLEDANO: Pitam, dakle, mislim\nŠta su to tačno strukturne reforme? A šta je to racionalizacija državne uprave? Zašto plaćamo porez na imovinu? A zašto porez\nNIKOLA ŠUĆUR, HAJNEKEN SRBIJA: Potrošači prepoznaju prave vrednosti\nPivara u Zaječaru, jedna od najstarijih u Srbiji, u kojoj se pivo proizvodi od 1895. godine, osvojila je tržište Zaječarskim pivom\nNEOCLIS NEOCLEOUS, PIRAEUS BANKA BEOGRAD: Banke mogu da pomognu srpskoj privredi\nNajveći rast nameravamo da ostvarimo u kreditiranju sektora malih i srednjih preduzeća. Tu vidimo mogućnosti za rast jer smo ustanovili da\nSIMON KALUŽA, SAP: Obrađujemo milijardu podataka u trenu sekunde\nKompanija SAP spaja u svojim rešenjima i platformama sva savremena dostignuća informacionih tehnologija i time omogućava uspešnije poslovanje raznim profilima kompanija\nTV SLIKE I PRILIKE: Koraci na crvenom tepihu\nGlamur sam po sebi nije štetan, daleko bilo, nepoželjan. Da je sreće da nam sve sija i bude na najvišem nivou,\nUVOD U BIZNIS: Izgledi su nepovoljni\nKao da je bilo juče, 11. marta ove godine naš ministar finansija i privrede nam je najavio da će Misija MMF-a


U prisustvu izvršnog direktora za investicije JP „Srbijagas“ Jovice Budimira i direktorke Direkcije za izgradnju grada Pančeva Gordane Denčić-Kušljić, u Pančevu je danas zvanično pušten u rad čelični gasovod za naselja Vojlovica, Strelište i Topola, zatim distributivna mreža u dužini od 31 kilometar, kao i dve reonske merno-regulacione stanice (RMRS) „Vojlovica“ i „Strelište“. Time je okončana Prva faza realizacije Programa završetka gasifikacije grada Pančeva. Ukupna vrednost izvedenih radova je 1,25 miliona evra.\nUgovor o poslovno-tehničkoj saradnji na realizaciji završetka gasifikacije Pančeva, pre nešto više od četiri meseca, potpisali su gradonačelnica Pančeva Vesna Martinović, generalni direktor Srbijagasa Dušan Bajatović, direktorica Direkcije za izgradnju grada Gordana Denčić-Kušljić i direktor preduzeća „Promont group“ Milinko Cicmil. Prema rečima Jovice Budimira, prva faza gasifikacije Pančeva završena je u planiranim rokovima, iako su vremenski uslovi ove zime bili zaista otežavajući. „Zaista mi je drago što se radovi u Pančevu realizuju u rokovima koje smo i dogovorili. Srbijagas je, zajedno sa strateškim partnerom „Promont grupom“, uz veliku pomoć i podršku Direkcije za izgradnju grada i lokalne samouprave, omogućio građanima ovih delova grada Pančeva da od danas koriste gas kao ekološki najbolji, a još uvek i ekonomski najisplativiji energent, s obzirom na to da je još uvek jedino grejanje na termoakumulacione peći jeftinije od prirodnog gasa“, istakao je Budimir i pozvao sve zainteresovane građane, koji svoja domaćinstva žele da priključe na gasovodnu mrežu, da se za sva pitanja i stručnu pomoć jave radnoj jedinici Srbijagasa za distribuciju u Pančevu.\nU ime grada i Direkcije za izgradnju, Gordana Denčić-Kušljić izrazila je zadovoljstvo što je završena prva faza radova, jer je, kako je istakla, izuzetno važno da gasifikacijom bude obuhvaćena cela teritorija grada Pančeva. „Mi odmah nastavljamo i drugu fazu radova, koja obuhvata izgradnju distributivne gasne mreže unutar i van železničkog prstena, naselja „Skrobara“ i „Bavaništanski put“. Srbijagas nastavlja da prati sve naše radove na rekonstrukciji ulica, tako da će svaki deo grada biti pokriven gasnom instalacijom i sa zadovoljstvom mogu da kažem da smo jednom zaista dobrom sinhronizacijom posla, ovakve rezultate i mogli da očekujemo“, kazala je direktorka gradske Direkcije za izgradnju.\nKapacitet merno-regulacionih stanica koje su danas puštene u rad je 2.500m3/h u naselju Strelište i 3.000 m3/h u Vojlovici. Čelični gasovod prečnika 168,3 mm dug je 2.525 metara, a dužina distributivnog gasovoda je 31.225 metara.


Južnokorejski avioni ispalili više metaka upozorenja na ruski | N1 Srbija\nJužnokorejski avioni ispalili više metaka upozorenja na ruski\n23.07.2019. |10.41 >12.28 |\nIzvor: Tanjug / AP, Ahn Young-joon\nJužnokorejski avioni ispalili su više metaka upozorenja nakon što je ruski vojni avion dva puta ušao u vazdušni prostor te države, saopštili su zvaničnici Seula.\nU prvom incidentu tri ruska vojna aviona, dva bombardera Tu-95 i jedan avion za rano upozoravanje i kontrolu A-50, ušli su u južnokorejsku identifikacionu zonu protivvazdušne odbrane iznad istočne obale.\nJužnokorejski borbeni avioni ubrzo su stigli u tu zonu i ispalili 10 signalnih raketa i 80 metaka iz mitraljeza kao upozorenje, rekao je zvaničnik iz ministarstva.\nRuski avion napustio je područje, ali se kasnije vratio i po drugi put povredio južnokorejski vazdušni prostor, izjavio je zvaničnik ministarstva.\nKada se vratio južnokorejski borbeni avioni ispalili su još 10 signalnih raketa i 280 metaka iz mitraljeza ponovo kao upozorenje.\nOba puta ruski avion nije uzvratio vatru, rekao je zvaničnik.\nRuski avioni su u vazdušni proctor Južne Koreje ušli sa dva kineska ratna, a pre zajedničkih letova kineski ratni avioni ušli su u južnokorejsku zonu na jugozapadnoj obali.\nJužnokorejski zvaničnici ne znaju da li su ove dve države to uradile namerno i planiraju da kontaktiraju ambasade Kine i Rusije.\nTo je bio prvi put da je ruski vojni avion povredio vazdušni prostor Južne Koreje, dok su kineski avioni povremeno ulazili u njihovu vazdušnu teritoriju poslednjih godina.\nU Korejskom ratu bivši Sovjetski Savez podržao je Severnu Koreju. Godine 1983, sovjetski avion ispalio je raketu na južnokorejski putnički avion koji je zalutao na sovjetsku teritoriju, ubivši svih 269 ljudi.\nOdnosi izmedju Seula i Moskve su se postepeno poboljšavali i najzad su uspostavili diplomatske odnose 1990. godine, godinu dana pre raspada Sovjetskog Saveza.\nMoskva tvrdi da su avioni leteli u skladu sa međunarodnim propisima\nMinistarstvo odbrane demantovalo je navode da je ruski vojni avion narušio južnokorejski vazdušni prostor.\n"Dva bombardera Tu-95 ruskog ratnog vazduhoplovstva su po planu letela iznad neutralnih voda Japanskog mora", saopštilo je rusko Ministarstvo odbrane i dodalo da južnokorejski avioni "nisu ispalili hice upozorenja".\nU saopštenju ruske vojske se navodi da se radi o "zoni nadzora protivvazdušne odbrane" koju je Seul jednostrano proglasio i koja nije predviđena međunarodnim pravom i koju Moskva ne priznaje.\n"Putanja aviona Tu-95 je bila u skladu s međunarodnim propisima", navedeno je iz Moskve.\nRusko Ministarstvo odbrane je optužilo dva južnokorejska F-16 za "izvođenje neprofesionalnih manevara i presecanje putanje ruskih strateških bombardera i izazivanje opasnosti po njihovu bezbednost".\n"Južnokorejski piloti nisu pokušali da stupe u kontakt s posadama Tu-95 (...) i nisu ispaljeni hici upozorenja", navelo je ministarstvo, precizirajući da se u suprotnom "ne bi dugo čekalo na odgovor".\nNe treba se uzbudjivati previse, to su samo pijani ruski vozaci....


Korupcija u Kremlju, uhapšen ministar ekonomije – ASinfo Portal\nKorupcija u Kremlju, uhapšen ministar ekonomije\nMOSKVA – Ruska služba bezbednosti uhapsila je ruskog ministra za ekonomski razvoj Alekseja Uljukajeva pod sumnjom za primanje mita u iznosu od dva miliona dolara u zamenu za pružanje podrške velikom ugovoru u koji je uključen državni naftni gigant Rosnjeft, saopštili su danas ruski istražitelji.\nU saopštenju službe bezbednosti se međutim ne precizira ko je predao navodni mito Uljukajevu, prenosi agencija Frans pres.\nIstražni komitet Ruske Federacije je saopštio da je Uljukajev uhapšen u sklopu istrage o primanju velikog mita, za šta mu preti zatvorska kazna od osam do petnaest godina.\n“Reč je o iznuđivanju mita od predstavnika Rosnjefta praćenom pretnjama. Uljukajev je uhvaćen na delu dok je primao mito”, izjavila je portparolka Komiteta Svetlana Petrenko za RIA Novosti.\nIz Rosnjefta poručuju da neće komentarisati akcije istražnog komiteta, a portparol Kremlja Dmitrij Peskov za rusku agenciju Interfaks kaže da “postoje veoma ozbiljne optužbe koje zahtevaju ozbiljne dokaze”, kao i da je Putin obavešten o početku procesa koji je rezultirao hapšenjem Uljukajeva.\nVest o prodaji 50,07 odsto udela u Rosnjeftu, šestom najvećem ruskom proizvođaču nafte, usledila je nakon više meseci nesuglasica i protivljenja pojedinih zvaničnika unutar vlade.\nNaime, Uljukajev se prvobitno protivio prodaji, ali je kasnije podržao, nakon što je predsednik Rusije Vladimir Putin poručio da bi mogla pomoći popunjavanju državne kase.\n“Celokupna suma od 329,69 milijardi rubalje će otići u ruski budžet”, navodi se u saopštenju Uljukajeva od 12. oktobra, i dodaje da je vlada dobila samo dve ponude.\nUljukajev (60), koji se na čelu Ministarstva za ekonomski razvoj nalazi od 2013. godine, imao je zadatak da izvuče Rusiju iz najduže ekonomske krize za poslednjih 16 godina, a koja je počela krajem 2014. godine sa padom cena nafte i uvođenjem zapadnih sankcija Moskvi zbog ukrajinske krize.\nUljukajev je, kako navodi agencija AFP, najviši zvaničnik koji je uhapšen pod sumnjom za korupciju otkako je predsednik Vladimir Putin 2000. godine došao na vlast uz obećanje da će se izboriti sa tom koruptivnom praksom.\nRajns Pribus – pravoslavac vodi Trampov kabinet


Odložen Beogradski sajam automobila › Made-in-Germany.rs\nOdložen Beogradski sajam automobila\nOvogodišnji Beogradski sajam automobila “DDOR BG car show”, koji je trebalo da bude održan od 19. do 25. marta, odložen je zbog globalne pandemije izazvane korona virusom, a novi termin održavanja manifestacije biće naknadno objavljen.\nPrema rečima direktorke Beogradskoj sajma Danke Selić, događaj je otkazan u cilju prevencije i sprečavanja daljeg masovnijeg oboljevanja. Ona je objasnila da je ujedno otkazan i sajam motora, koji je trebalo da bude prateća manifestacija sajma automobila, kao i da će biti odložen i Sajam nautike, planiran od 2. do 6. aprila, prenosi agencija Tanjug.\n– Beogradski sajam će pratiti preporuke o kojima je bilo reči na sastanku u Predsedništvu i imajući u vidu da je najavljeno da će vlada usvojiti odluku o zabrani skupova u zatvorenom prostoru na kojima ima više od 100 ljudi. Kao kompanija koja prvenstveno vodi računa o zajednici u kojoj posluje, blagovremeno ćemo obaveštavati javnost o daljim aktivnostima i planiranom programu – rekla je Selićeva.\nPočinje Beogradski sajam automobila\nPočinje beogradski Sajam automobila i motocikala\nKragujevac poziva na Sajam polovnih automobila\nSedmi Sajam automobila u Nišu\nPočeo Sajam automobila u Nišu\nOd MiG na 12/03/2020 / AKTUELNO / Ostavite komentar\nLufthansa u aprilu otkazuje 23.000 letova


Dok u bijeljinskom Komunalcu uvjeravaju sve svoje potrošače da neće biti povećana cijena usluge odvoza smeća.\nStara cijena odvoza smeća od 6,84 KM ostaje ista, kao i sve ostale usluge koje sprovodi ovo bijeljnsko preduzeće, kao što su troškovi održavanja gradskog zelenila.\nAD Komunalac jedino će biti prinuđen da mjenja cijenovnik ukoliko preduzeće Eko-dep promjeni cijene deponovanja komunalnog otpada.\nNa poslovima odvoza komunalnog otpada je angažovano više od 20 specijalnih i drugih vozila za odvoz komunalnog otpada, a osim vozila za odvoz otpada, AD “Komunalac” Bijeljina u svom voznom parku sadrži i dva specijalizovana vozila “pauk”, fekalne cisterne i cisterne za pranje ulica i zalivanje gradskog zelenila. Iako će biti prinuđeni da tankuju gorivo po novim cijenama, uzimajući u obzir ekonomski status naši sugrađana neće mjenjati tarfu svojih usluga.\nViše iz ove kategorije « Toplo vrijeme u januaru izmamilo kupce na pijacu /VIDEO/ "Ostavi telefon i provozaj bicikl" »


Yavuz mislio da će sa 50 eura riješiti problem: Tužilaštvo BiH podiglo optužnicu protiv Turčina zbog mita – Gluporije\nYavuz mislio da će sa 50 eura riješiti problem: Tužilaštvo BiH podiglo optužnicu protiv Turčina zbog mita\nIma li razlike između vladajućih i opozicije u RS-u kada ja riječ o otimanju nadležnosti od države BiH?\nTužilaštvo Bosne i Hercegovine podiglo je optužnicu protiv državljanina Turske Serveta Yavuza (1985) koji je na Međunarodnom aerodromu u Sarajevu pripadniku Granične policije BiH ponudio mito kako bi mu se dozvolio ulazak u BiH bez dodatnih provjera.\nPrema saopćenju Tužilaštva, Servet Yavuz se tereti da je 31. augusta policijskom službeniku Granične policije BiH samoinicijativno ušao u kancelariju pasoške kontrole i dao novčanicu od 50 eura kako bi mu dozvolio ulazak bez dodatne kontrole i provjera razloga ulaska, budući da nije ispunjavao uslove za ulazak u BiH, nakon što je doputovao u BiH na liniji Istanbul – Sarajevo.\n“Optuženi se tereti da je službenoj osobi u institucijama Bosne i Hercegovine učinio dar da u okviru svoje funkcije izvrši što ne bi smjela izvršiti, čime je počinio krivično djelo davanja dara i drugih oblika koristi iz člana 218. stav 1. KZ-a BiH”, saopćeno je iz Tužilaštva BiH.\nOptužnica je u skladu sa procedurama proslijeđena na potvrđivanje Sudu Bosne i Hercegovine.


20.04.2021 / 20:00 Politika - Zabrinjava šutnja EU\nČlanovi Udruženja generala Bosne i Hercegovine pozivaju sve patriotske snage, sve građane Bosne i Hercegovine, sve političke i društvene organizacije, članove akademske zajednice, vladine i nevladine organizacije, na zajednički glas i poruku svima koji teže podjeli Bosne i Hercegovine - da podjele nema i da je nikad neće biti.\n- U punoj mjeri i svim svojim bićem protivimo se idejama retrogradnih snaga koje na sve moguće načine žele pokrenuti aktivnosti na realizaciji ideja sadržanim u „non paper“ aktu. Bosna i Hercegovina je neupitna činjenica i nije nikakva „dejtonska tvorevina“ kakvom je žele prikazati pojedini međunarodni i domaći akteri. Sve njih pitamo - da li su svjesni kakve bi posljedice prouzrokovao ponovni pokušaj realizacije njihovih ideja? Mi kao generali proistekli iz posljednjeg odbrambeno-oslobodilačkog rata ne želimo da se ponovi bliska historija i da na ovim prostorima nastaju novi ratni generali - citat je iz saopćenja.\nIz Udruženja ističu da narodi Bosne i Hercegovine ne zaslužuju još jedno stradanje "zbog suludih ideja pomahnitalih i nedoraslih likova koji isključivo gledaju lični interes".\n- Pitamo ih da li su zaboravili na krvava dešavanja iz devedesetih u našoj zemlji, kada su svojim nečinjenjem i kalkulantskim odnosom dozvolili agresiju na međunarodnu priznatu članicu UN-a. Pozivamo administraciju Sjedinjenih Američkih Država i Ambasadu SAD u BiH da kao dokazani prijatelji Bosne i Hercegovine i njenih naroda te kao vodeća demokratija u svijetu i tvorac Dejtonskog mirovnog sporazuma preduzmu sve aktivnosti kako bi se zaustavile snage destrukcije, kako unutar naše zemlje, tako i njihovi pokrovitelji iz Evrope - citat je iz saopćenja.


Ustavna komisija: Lajčakove odluke ne derogiraju Ustav BiH ni prava bh. naroda - Klix.ba\nBiH Ustavna komisija: Lajčakove odluke ne derogiraju Ustav BiH ni prava bh. naroda\nUstavna komisija: Lajčakove odluke ne derogiraju Ustav BiH ni prava bh. naroda\n5.11.2007. u 14:01\nDom naroda PSBiH Ustav BiH\nUstavna komisija Predstavničkog doma Parlamenta Federacije Bosne i Hercegovine danas je u Sarajevu zaključila da najnovija akta visokog predstavnika za BiH Miroslava Lajčaka ni na koji način ne derogira odredbe Ustava BiH, ulogu i prava konstitutivnih bh. naroda, a naročito u dijelu zaštite vitalnih nacionalih interesa, izjavio je nakon sjednice predsjednik Komisije Irfan Ajanović.\nLajčakova akta povodom kojih je danas zasjedala Komisija su njegova odluka o donošenju Zakona o izmjenama i dopunama zakona o Vijeću ministara BiH, zatim objašnjenje odluke od 19. oktobra te deset činjenica o odluci da nametne izmjene i dopune Zakona o Vijeću ministara.\nNavedena akta predstavljaju značajan napredak da se izvršna i zakonodavna vlast u BiH dovedu u poziciju efikasnijeg funkcioniranja te boljeg ustavnog i proceduralnog rada svih izabranih predstavnika zajedno s nadležnim institucijama BiH.\nVisoki predstavnik zajedno s nadležnim organima BiH treba da ide i dalje ka reformiranju Ustava BiH i entiteta u funkciji stvaranja uvjeta za brže uključivanje BiH u evroatlantske integracije, izjavio je Irfan Ajanović, prenoseći današnje zaključke Ustavne komisije Predstavničkog doma Federalnog parlamenta.\n"Neosporno je da visoki predstavnik ima i pravo i obavezu da svojim aktima tumači Ustav BiH. Državni organi BiH nisu izvedeni iz entiteta BiH, oni su organi saizvornim ustavnim nadležnostima i u skladu s tim funkcioniraju", zaključio je Ajanović.\nS ovim zaključcima federalne Ustavne komisije bit će upoznat Ured visokog predstavnika za BiH (OHR).\nPravni eksperti OHR-a prisustvovali su sjednici Komisije.